Četiri titule šampiona Srbije u 2016. godini | M novine Sremski informativni portal\nM novine Sremski informativni portal > Sport > Četiri titule šampiona Srbije u 2016. godini\nU čak četiri uzrasne kategorije Klub američkog fudbala „Indians“ osvojio je titulu šampiona Srbije, a u četiri selekcije reprezentacije Srbije nastupilo je 14 igrača iz redova kluba iz Inđije.\n„Indiansi“ su u 2016. godini osvojili titulu šampiona Srbije u pionirskoj (U15) i kadetskoj (U17) kategoriji američkog fudbala, a zlatne medalje osvojili su i pioniri i seniori u beskontaktnoj verziji američkog fudbala. Zahvaljujući uspesima u pomenutim nacionalnim ligama, „Indiansi“ su dali više reprezentativnih igrača i trenera koji su tokom jeseni nastupali na evropskim i domaćim turnirima, odakle su doneli nove pehare i priznanja.\nBeograd je u avgustu bio domaćin prvog evropskog šampionata u fleg fudbalu u kategoriji pionira (U15). U konkurenciji sedam zemalja, Srbija je ostvarila istorijski uspeh, osvojivši bronzano odličje, a svoj doprinos ovom rezultatu dali su Stefan Zarić, Aleksandar Živanović i Marko Babić. Ivan Prskalo, proslavljeni trkač „Indiansa“ i povremeni reprezentativac Srbije, našao se u ulozi pomoćnika glavnog trenera, a Stefan Zarić i Marko Babić izabrani su u idealan tim Prvenstva Evrope.\nNa Evropskom prvenstvu u Italiji u septembru ove godine nastupila je seniorska reprezentacija Srbije. Na ovom kontinentalnom takmičenju dres reprezentacije Srbije obuklo je troje igrača „Indiansa“: Aleksandar Blažić, Darko Klasan i Goran Zec, a na širem spisku reprezentacije našli su se i Stefan Borković, Ivan Krković i Ivan Prskalo.\nU juniorskoj reprezentaciji Srbije (U19), koja je osvojila titulu prvaka Balkana na Balkan Boulu krajem oktobra u Somboru, nastupilo je četvoro igrača tima iz Inđije: Aleksandar Borković, Miloš Katić, Rade Vlatković i Stanislav Ničetin, dok su se u stručnom štabu nacionalnog tima našli Goran Zec i Ivan Krković.\nNa istom prvenstvu i seniorska fleg reprezentacija Srbije okitila se zlatom, a dres nacionalnog tima u ovoj kategoriji obukli su Stefan Borković, Goran Zec, Nemanja Đorđević i Ognjen Zurkić. Ivan Prskalo, dokazani ekspert fleg fudbala u Srbiji, predvodio je nacionalni tim do trona kao glavni trener.\nNa Prvenstvu Balkana nastupio je i „ol starr“ tim Saveza američkog fudbala Vojvodine (SAFV) u tri uzrastno – rodne kategorije. „Indiansi“ su i tu našli svoje mesto, i to u pionirskoj selekciji (U15), u kojoj su nastupili Jovan Davidović i Luka Vinčić, i u seniorskom fleg timu koji je brojao petoricu Indiansa: Aleksandra Blažića, Milana Jeftića, Radomira Nikolića i Vladimira Ikraša kao igrače, i Vasu Vorkapića kao glavnog trenera.\nNaročiti uspeh „Indiansa“ u omladinskim kategorijama dokaz je dugogodišnjeg temeljnog i stručnog rada, ulaganja u mlade snage, kao osnove za dalji razvoj kluba i sporta uopšte. Tim rezultatom, sasvim neskromno, malo koji klub može da se podiči, a pored svega, „Indiansi“ su dokazali da imaju najbolju školu američkog fudbala u Srbiji.\nPredsednik KAF „Indians“ Inđija Vasa Vorkapić izjavio je da je ponosan na sve članove kluba, zahvalivši se svima koji su doprineli ostvarenju velikih rezultata.\n– Uspeh koji je naša ekipa napravila gotovo je neverovatan. Četiri šampionske titule, zadržani status prvoligaša i veliki broj reprezentativaca, nešto je čime se mali broj sportskih kolektiva u Srbiji može pohvaliti. Iskreno sam ponosan na sve članove kluba, na igrače svih naših selekcija, koji su omogućili „Indiansima“ ovako uspešnu sezonu – izjavio je Vasa Vorkapić, istakavši da ne želi da izdvaja pojedince i zahvalivši se svim onima koji su najviše verovali u klub i bez kojih ova sezona ne bi bila tako uspešna.\n– Iskreno se zahvaljujem Opštini Inđija koja nam daje neograničenu podršku, našem generalnom sponzoru i svim ostalim prijateljima kluba koji su nam omogućili odlične preduslove za ovako nezaboravnu sezonu – poručio je predsednik KAF „Indians“.


/ Rektorat /Vijesti /Rektor UCG i novoimenovani ambasador NR Kine razgovarali o učvršćivanju saradnje\nRektor Univerziteta Crne Gore prof. dr Danilo Nikolić sastao se danas sa novoimenovanim ambasadorom Narodne Republike Kine Liu Jinom i njegovim saradnicama.\nRektor Nikolić je ukazao na tradicionalno dobru saradnju Univerziteta sa kineskom ambasadom u realizaciji aktivnosti i pomoći u radu Instituta Konfucije na Univerzitetu Crne Gore.\n„S obzirom na pojačanu saradnju Kine i Crne Gore u ekonomiji, industriji, kulturi i turizmu evidentna je sve veća potreba za razvojem saradnje Univerziteta Crne Gore sa drugim visokoobrazovnim institucijama u Kini, kao i definisanjem prioritenih oblasti u nauci i istraživanju i realizaciju konkretnih zajedničkih projekata“, ocijenio je rektor Nikolić na sastanku.\nOn je dodao da je evidentna i sve veća potreba za učenjem kineskog jezika i razmatranja mogućnosti uvođenja kineskog jezika kao izbornog predmeta na Filološkom fakultetu Univerziteta Crne Gore.\n„Pravo je vrijeme da se konkretizuju različiti oblici saradnje“, zaključio je Nikolić, dodajući da odlična prilika za to može biti, u okviru Pojas i put inicijative, i predstojeća međunarodna konferencija „Trendovi u razvoju turizma i hotelijerstva“. Konferenciju organizuju Fakultet za turizam i hotelijerstvo i Pomorski fakultet 11.oktobra ove godine.


Po kojem osnovu je smijenjen generalni direktor Domova zdravlja KS, prim. Dr. Milana Miokovića\nDa li u MUP-u KS postoji ova oprema, da li se koristi, da li neko i po čijem nalogu prisluškuje telefone rukovodioca političkih stranaka i zastupnika?\nImenovanje upravnih i nadzornih odbora iz oblasti zdravstva\nInicijativa za uspostavljanje autobuske linije za područje Kobiljače, MZ Rakovica\nDa li su propisi koji regulišu usvojanje napuštene djece usklađeni sa federalnim?\n"S obzirom da su u Budžetu Kantona Sarajevo za 2013.godinu predviđena sredstva za stavljanje u funkciju nove škole u Starom Ilijašu, moje pitanje glasi: U kojoj fazi je procedura finalizacije navedene škole i njenog stavljanja u funkciju?"\nU proteklom periodu prisutni su problemi u isplatama plaća i naknada, ugovora i drugih davanja kod svih budžetskih korisnika i onih organizacija koje se finansiraju iz Budžeta Kantona Sarajevo. Molim vas da mi se dostave sljedeći podaci:\nŽelim da mi pojasnite od kojih sredstava se plaća angažovanje advokata od strane direktora škola, a protiv uposlenika istih škola\nHitno održavanje vanredne sjednice Skupštine Kantona Sarajevo sa tačkom dnevnog reda “Javni prijevoz u Kantonu Sarajevu\nJe li Vlada KS tražila pokretanje krivičnog postupka protiv onih koji su svjesno izbjegavali provođenje presude Ustavnog suda FbiH U-14/09 od 12.oktobra 2012.godine?


Humanitarne akcije za beskućnike - učinite da nečija zima bude manje teška\nIzvor: Radio Televizija Vojvodine, 23.Nov.2020, 20:45\nSvaka zima težak je period za beskućnike i druge ljude sa društvene margine, a izgleda da će predstojeća, koju ćemo svi provesti u vanrednim uslovima, dodatno otežati položaj socijalno ugroženih građana, jer neki od njih osnovna primanja ostvaruju baš kroz kontakt sa ljudima.\nDarko Ristović jedan je od prodavaca Magazina "Lice ulice" kome prihod od prodaje utiče na egzistencijalno pitanje i svaki kontakt sa ljudima veoma mu je važan.\n"Što se tiče samih >> Pročitaj celu vest na sajtu Radio Televizija Vojvodine << nas prodavaca, ako bi nam dozvolili da prodajemo na ulici, ako se zatvore kafići ili ako ne bude dešavanja značilo bi bar da nam priđu. Svi mi koliko toliko poštujemo mere, nosimo maske i koristimo sva sredstva, nemaju razloga da nas se plaše. Uvek smo tu, ako ništa, pa bar da ih informišemo kako mogu da dođu do Lice ulice, ne moraju kupiti od nas ali nam mogu pomoći na druge načine", saopštio je Darko Rajević, prodavac.\nKupujući "Lice ulice" pomažete drugima, čitajući ga, pomažete sebi kažu iz njihovog tima koji je smislio nov metod podrške, kako u teškom periodu svoje prodavce ne bi prepustili ulici.\n"Postoji još jedan način koji je u ovom trenutno značajan, to jeste pretplata na koju građani mogu da se pretplate ili u papirnoj ili u elektronskoj formi i mogu kupiti časopis koji će im stići na adresu", kazala je Jovana Đojder, Udruženje građana "Patrija".\nNeke od humanitarnih akcija za beskućnike Novog Sada odvijaju se u Crnoj kući. Osim solidarnih obroka sada se najugroženijima donira i topla odeća, a akcija prikupljanja traje do 7. decembra.\n"To je naša glavna akcija, Jakna srce greje i pored toga imamo akciju "Štrikanje za beskućnike" gde smo imali nameru da uključimo čitavu lokalnu zajednicu, ali smo naišli na velik odziv, zato što nam se javljaju bukvalno ljudi iz čitave Srbije. Sada trenutno imamo akciju prikupljanja vune, zato što smo ostali bez vune i tražimo od lokalne zajednice da se i tu angažuju", kazala je Nikolina Jović, koordinatorka akcije "Jakna srce greje".\nDoniranjem tople odeće ili vune učinićete da nečija zima bude manje teška, a ukoliko želite da dodatno pomognete prodavcima magazina "Lice ulice" i drugim ugroženim sugrađanima u informatičkom opismenjivanju, te njihovom pravom osnaživanju, donaciju u vidu lap topa možete odneti u Udruženje građana „Patrija“ koje se brine o onima kojima je najpotrebnija, a koji su u društvu često nevidljivi.


MRSZ i opština Podujevo potpisuju Memorandum Razumevanja – MRSZ\nMRSZ i opština Podujevo potpisuju Memorandum Razumevanja\nMinistarstvo Rada i Socijalne Zaštite će finansirati sa 420 hiljade evra za izgradnju kuća za socijalno stanovanje za porodice palih boraca i onih sa lošim socijalnim stanjem,koji su trenutno smešteni u kontenjerima u naselje Kuvajt u selo Balovce opština Podujevo .\nOvaj projekat će se realizovati na osnovu Sporazuma -Memoranduma Saradnje koji je potpisan između MRSZ-te i opštine Podujevo,odnosno izmedju zam/ministra MRSZ g.Fatmir Shurdhaj i presednika Opštine Podujevo g.Agim Veliu.\nPrema ovog sporazuma MRSZ-te će finasirati projekat u vrednosti od 420 hiljade evra i ce nadgledati projekat tokom sprovođenja radova,dok opština Podujevo će obezbediti pravnu infrastrukturu za primenu ovog projekta, će izraditi detajizovane projekte za izgradnju stanova prema standardima i Zakona o Izgradnji u Kosovo.Takodje predstavnici opštine će učestovati i u nadziranju projekta tokom izvršenja radova.\nOpština Podujevo će formirati jednu zajedničku komisiju u Družbi Porodica Palih Boraca za dodelenje kuća za dobitnike ovog projekta.\nSa ovim sporazumom će se realizovati samo prva faza ,dok projekat se ocekuje da se nastavlja i u drugim fazama izgradnje .Prema opštinskim zvaničnicima opštine Podujevo ova opština iz svog budžeta ,će izgraditi tokom ove godine jos 10 kuće za porodice sa ugroženim socijalnim stanjem koji nemaju jos rešeno pitanje stanovanja.\nOdržana je godišnja konferencija o za sprečavanje i eliminaciju dečijeg rada\nZam. Ministar Shurdhaj Prisustvovao je u Inaugurisanje Filtrova u Kombinatu ” Feronikal ” u Glogovcu


Makedonija od sad Republika Sjeverna Makedonija\nMakedonski parlament je dvotrećinskom većinom glasova usvojio amandman kojim je ta država preimenovana u Republiku Sejvernu Makedoniju, kao što je i dogovoreno Prespanskim sporazumom sa Grčkom. Premijer Zoran Zaev rekao da je riječ o teškoj, ali ozbiljnoj i odgovornoj odluci.\nNa početku plenarne sjednice obratio se makedonski premijer Zoran Zaev, koji je rekao da je riječ o teškoj, ali ozbiljnoj i odgovornoj odluci.\n"Jeste, ja sam promjenio stav po pitanju promjene ustavnog imena i ustava države, ali mijenjanje stavova donosi progres i po cijenu političke karijere", istakao je Zaev.\nIspred makedonskog Sobranja u trenutku izglasavanja ustavnih izmjena bilo je nekoliko stotina demonstranata.\nSjednica je bila odlagana prethodna dva dana zbog amandmana albanske opozicione stranke Besa, kojim je zahtevano da se obriše reč "makedonsko" u delu državljanstvo kod etničkih Albanaca.\nMakedonija će i zvanično promjeniti ime kada grčki parlament bude ratifikovao Prespanski sporazum.\nŠefica diplomatije EU Federika Mogerini i komesar za pristupne pregovore Johanes Han čestitali su Makedoniji na usvojenim ustavnim izmjenama.\nZvaničnici EU ocenjuju da su makedonski politički lideri i građani pokazali odlučnost da iskoriste "jedinstvenu i istorijsku" priliku za rješavanje jednog od "najstarijih problema u regionu" i da odlučno krenu napred putem EU.\n"NATO snažno podržava punu primjenu sporazuma, koji predstavlja važan doprinos stabilnom i prosperitetnom regionu", poručio je Stoltenberg putem ove društvene mreže.\nIz kabineta grčkog premijera Aleksisa Ciprasa saopšteno je da je on "čestitao kolegi iz Bivše Jugoslovenske Republike Makedonije (BJRM) Zoranu Zaevu na uspješnom okončanju revizije ustava BJRM na bazi Prespanskog sporazuma", prenosi ANA.\nŠefica austrijske diplomatije naglašava da "odluka u makedonskom parlamentu može, bez preterivanja, biti ocjenjena kao istorijska".\nUkoliko Prespanski sporazum bude ratifikovao i grčki parlament, što je gotovo izvjesno, biće okončan 27 godina dug spor dve države oko imena Makedonije, koji je na trenutke dobijao i dramatične razmere, poput ekonomske blokade koji je Atina uvela devedesetih godina.\nPostizanju sporazuma dve strane u velikoj je mjeri pomogla međunarodna zajednica, pre svih izaslanik UN Metju Nimic, koji je dvadesetak godina posredovao u pregovorima između Atine i Skoplja.


Fudbaleri Mladosti otputovali u Sloveniju (foto)\nFudbaleri Mladosti, rano jutros, otputovali su u Sloveniju gde će obaviti drugu fazu zimskih priprema. Hotel Arija pored Kopra, biće domaćin plavo-belima sve do 06.februara, kada je planiran povratak u Lučane.\nPre polaska, medijima obratio se šef stručnog štaba plavo-belih Nenad Milovanović i na početku zahvalio se novinarima što su u ranim jutarnjim časovima došli da isprate ekipu u Sloveniju, a zatim dao ocenu onoga što je do sada urađeno u prvoj fazi priprema:\nPrvi deo priprema odradili smo ovde u Lučanima, trenirali smo na terenu sa veštačkom travom i ja sam veoma zadovoljan. Nema nekih težih povreda već samo upal, što je normalno za ovu fazu. U toku prve faze priprema priključio nam se i Bogdan Milošević. To je naše treće po redu pojačanje, fudbaler koji je već nosio naš dres, a u prethodnom periodu nastupao je za ekipu Tura, člana Francuske druge lige.\nPotom se osvrnuo na ono što sledi:\nU Sloveniju vodimo 28 fudbalera, tri golmana i 25 igrača. Na spisku putnika nema Saše Jovanovića, koji će se od sutra priključiti pripremama reprezentacije Srbije u okviru priprema za pretstojeću prijateljsku utakmicu koju naša selekcija igra 29.januara u San Dijegu, protiv selekcije Sjedinjenih Američkih Država. Želimo mu sve najbolje, kako njemu, tako i celoj reprezentaciji i nadamo se dobrom rezultatu. Što se tiče Slovenije, za pripreme u toj zemlji opredelili smo se pre svega zbog vremenskih uslova, prvobitno plan je bio da se selimo u Makedoniju, međutim, zbog loših vremenskih uslova koji dole vladaju, opredelili smo se za Kopar. Naš predsednik i sekretar su već bili tamo, kao neka izvidnica i na licu mesta uverili se da ćemo imati odlične uslove. Treniraćemo u Kopru i malom mestu Dekana, gde trenutno treniraju i Crvena Zvezda i Partizan. Uslovi za rad su odlični, jer ćemo na raspolaganju imati terene sa prirodnom i veštačkom travom, koji su udaljeni sedam kilometara od naše baze. Naš domaćin je hotel Arija, poseduje teretane, spa centar, zatvoren bazen sa slanom vodom, tako da će sve biti na visokom nivou.\nNa pitanje novinara, hoce li dve nedelje biti dovoljno da se ekipa uigra, Milovanović je odgovorio:\nNe bih baš ja rekao da treba da uigramo tim, jer se nadam da je ovaj tim već uigran. Dolaskom ovih pojačanja, a tu pre svega mislim na Pavlovića i Miloševića, kao i Zečevića koji će praviti konkurenciju Krznariću, očekujem da dodamo nešto na onu igru od jesenas.\nSa ekipom na pripreme krenuće i tri omladinca:\nVodimo računa i o omladinskoj školi. Na pripreme u Sloveniju vodimo i tri omladinca koji su zaslužili da im se posveti pažnja, na predlog šefa omladinske škole Tomasa Vasova. Radi se o Milutinu Bugarčiću, levom spoljnom, štoperu Lazaru Stojanoviću i napadaču Darku Petroviću.\nEkipa će u Sloveniji odigrati i šest prijateljskih utakmica:\nImaćemo kvalitetne protivnike, kao što su prvak lige BIH, Zrinjski, zatim slovenački timovi Domžale, Celje, Krško, Radomlje i Dob. Očekujem da na tim mečevima igrači pokažu ono što ja i moj stručni štab od njih očekujemo i da se u Lučane vratimo sa realizovanim planom za ovaj deo priprema. Po povratku iz Slovenije, do početka prvenstva, odigraćemo još dve pripremne utakmice, što misli da će biti dovoljno da spremni dočekamo start prvenstva.\nPrema vremenskoj prognozi, za prvih sedam dana priprema, očekuje se suvo i toplo vreme sa temperaturom oko 11 stepeni celzijusa:\nZimske pripreme su uvek teške, menjaju se podloge, trenira se na veštačkoj travi ali često i na blatnjavim travnatim terenima. Tako da se nadam da ćemo ove pripreme odraditi bez povreda i u što boljim vremenskim uslovima bez vetra i padavina, kako bi se što spremniji vratili u Lučane na treću fazu priprema.\nSTEFAN GOLUBOVIĆ I IVAN MILOŠEVIĆ OČEKUJU NASTAVAK DOBROG RITMA\nMladi prvotimac, Stefan Golubović očekuje da će se ekipa što bolje pripremiti u Sloveniji i tako u dobroj formi dočekati početak prvenstva:\nPrvi deo priprema odradili smo sa akcentom na trčanju i radu u teretani ali bilo je i rada sa loptom. U Sloveniji očekujem nastavak dobrog rada uz odlične uslove, gde će se ekipa što bolje uigrati pred start prvenstav. Atmosfera u ekipi je sjajna, veoma je dobra saradnja između igrača i očekujem da će se tako nastaviti i u Sloveniji.\nKapiten ekipe Ivan Milošević, smatra da je prvi deo priprema uspešno obavljen i da će se tako nastaviti i u Sloveniji:\nOdradili smo prvi deo priprema koji je za nas igrače uvek najteži i najnaporniji. Obzirom na vremenske uslove, a tu pre svega mislim na hladnoću i činjenicu da je bilo sve pod snegom, mislim da smo odlično odradili ovu fazu priprema, pre svega zbog rada na terenu sa veštačkom travom koji je u potpunosti bio očišćen. Na drugoj fazi priprema očekujem, pre svega dobre vremenske uslove u kojima bi mogli da nesmetano odradimo plan treninga i što bolje iskoristimo odigravanje prijateljskih utakmica.\nTokom druge faze priprema u Sloveniji, fudbaleri Mladosti odigraće i šest prijateljskih utakmica: (25.januara Krško), (28.januara Radomlje), (31.januara Dob), (03.februara Zrinjski), (04.februara Domžale) i (05.februara Celje).\nU prilogu pogledajte fotografije fudbalera Mladosti pred polazak u Sloveniju.\nPoslednji put izmenjeno nedelja, 22 januar 2017 12:40\nViše iz ove kategorije « Bašta počeo sa treninzima\tPrvi dan priprema u Sloveniji (foto) »


Blog komentari su izgubili efikasnost u SEO optimizaciji | Internet Marketing\nU SEO-u van stranice, blog komentarisanje se smatra jednom od najpopularnijih tehnika koje koriste brojni specijalisti. Prema brojnim SEO ekspertima, zbog kvaliteta jednosmernih linkova koje ova tehnika proizvodi, kao i zbog lakoće dobijanja linkova sa drugih veb sajtova, naročito u blogovima, mnogi veb masteri su mnogo koristili ovaj tip SEO tehnike van stranice, i to u tolikim razmerama da su je neki i zloupotrebljavali.\nIpak, je li vam se ikad učinilo da je ova tehnika postala sve komplikovanija i komplikovanija? Da li vam se ikada desilo da posetite mnogo „nofollow“ (opcija koja sprečava pretraživače da prate bilo koji link na stranici) blogova? I da li ste ikad primetili da ova tehnika gubi efektivnost?\nZašto komentarisanje blogova gubi svoju efektivnost?\nIako nije u potpunosti izgubilo efektivnost u SEO-u van stranice, naročito iz razloga što brojni stručnjaci još koriste ovu tehniku, pojavio se veliki broj faktora koju su doveli do smanjenja efektivnosti u gradnji linkova. Ovi faktori uključuju „nofollow“ tag, iskusnije blogere, pametnije pretraživače, kao i preusmerenja.\nRazlog 1: „nofollow“ tag\nTag „nofollow“ je velika smetnja mnogim SEO specijalistima od kako se pojavio na tržištu. Pokrenut od strane Google-a, „nofollow“ tag je razvijen da bi smanjio efektivnost izvesnog tipa spama kod pretraživača, kao što su komentarski spamovi, i tako je omogućio pretraživačima da poboljšaju rezultate, kao i da izbegnu da se ikada desi ijedno spamovanje.\nIz razloga što su mnogi blogeri iskusili neprestane spam komentare na svojim blogovima, mnogi od njih su odlučili da dodaju „nofollow“ tag na sve linkove na svom blogu. Rezultat je znatno smanjenje broja spam komentara na njihovim blogovima, od kojih je većina onih koji ručno pišu komentare na blogovima i drugim sajtovima za diskusiju.\nIpak, sama upotreba „nofollow“ taga, nije unapredila blokiranje automatskih spamerskih softvera. Korišćenje šifri koje treba ručno da se ukucaju „CAPTCHA“, je sa druge strane mnogo promenilo po ovom pitanju.\nRazlog 2: Iskusniji blogeri\nPored korišćenja „nofollow“ taga, mnogi blogeri su takođe proširili znanje o sprečavanju spamera i graditelja linkova koji postavljaju linkove na njihove veb sajtove. Jedan način je da se spreči mehanizam automatske potvrde koji odobrava svaki komentar a da ne konsultuje blogera, dok drugi blogeri uklanjaju komentare za koje sumnjaju da im je svrha spamovanje ili gradnja linkova.\nRazlog 3: Pametniji pretraživači\nJoš jedan razlog zašto je komentarisanje blogova izgubilo efektivnost je zato što su pretraživači, naročito Google, veruje se, umanjili značaj linkova koji dolaze iz blog komentara. Iako još nema dokaza za ovo, mnogi veruju da je svaki oblik blog komentara, bilo za Black Hat ili White Hat SEO, označen kao spam kod mnogih pretraživača.\nRazlog 4: Preusmerenje\nIako ima blogova koji ne koriste „nofollow“ tag, otkriveno je da neki koriste preusmerenje, što isto tako svodi njihove linkove ni na šta u očima pretraživača.\nZašto i dalje koristiti blog komentarisanje?\nPrema brojnim SEO ekspertima, razlog iz kog je komentarisanje blogova znatno izgubilo efektivnost je što su ga ljudi, naročito mnogi veb masteri, koristili kao način dobijanja velikog broja linkova, za spamovanje ili za svrhe gradnje linkova.\nIpak, mnogi SEO specijalisti još uvek koriste ovu tehniku da bi se susreli i podelili svoje znanje sa drugim blogerima ili čitaocima. Takođe, oni ga koriste kao način da izgrade svoj autoritet i popularnost na mreži, kako je blog komentarisanje prvenstveno i trebalo da se koristi.


Srbija ukida vize za državljane Indije i Irana - Naslovi.net vesti\nSrbija ukida vize za državljane Indije i Irana\nDanas utorak, 22. avgust 2017.\nVlada Srbije je na današnjoj sednici donela Odluku o ukidanju viza za državljane Indije i Irana. Odluka će omogućiti nesmetan dolazak turista iz tih zemalja, kao i potencijalnih investitora, kako bi se stvorio povoljniji poslovni ambijent, a bilateralni odnosi podigli na viši nivo, saopštila je... »\nBez viza za građane Indije i Irana\nBlic utorak, 22. avgust 2017.\nVlada Srbije donela je na današnjoj sednici Odluku o ukidanju viza za državljane Republike Indije i Islamske Republike Iran.\nOdluka će, navodi se u saopštenju, omogućiti nesmetan dolazak turista iz ovih zemalja, kao i potencijalnih investitora, kako bi se stvorio povoljniji poslovni ambijent, a bilateralni odnosi sa ovim zemljama podigli na viši... »\nDržavljanima Indije i Irana više nisu potrebne vize za Srbiju\nBeta utorak, 22. avgust 2017.\nVlada Srbije donela je danas odluku o ukidanju viza državljanima Indije i Irana. Kako se navodi u saopštenju sa sednice Vlade Srbije odluka će omogućiti dolazak potencijalnih investitora, "kako bi se stvorio povoljniji poslovni ambijent, a bilateralni odnosi sa ovim zemljama podigli na viši nivo".... »\nUkinute vize za građane Indije i Irana\nVlada Srbije donela je na sednici odluku o ukidanju viza za državljane Indije i Irana.\nOdluka će omogućiti nesmetan dolazak turista iz ovih zemalja, kao i potencijalnih investitora, kako bi se stvorio povoljniji poslovni ambijent, a bilateralni odnosi sa ovim zemljama podigli na viši nivo, saopštila je vladina... »\nPopodne gužve na granici i naplatnim rampama


Predsednik Rusije Vladimir Putin izjavio je danas da događaji u Kazahstanu nisu prvi ni poslednji pokušaj spoljnog mešanja u unutrašnje stvari država i da su tokom nereda korišćene kako je rekao, "majdanske tehnologije", uključujući i informatičku podršku.\nPutin je na vanrednoj sednici Saveta za kolektivnu bezbednost ODKB, održanoj u formi video konferencije, rekao da su iskoršćene "dobro organizovane grupe militanata", koje su, kako je ocenio, "očigledno obučene u terorističkim kampovima u inostranstvu".\n"Njihov napad na Kazahstan je u suštini bio čin agresije i na to je bilo neophodno reagovati bez odlaganja", istakao je Putin, prenosi ruska agencija RIA Novosti.\n"Pretnju po državnost Kazahstana ne predstavljaju spontani protesti zbog cene goriva, već činjenica da su destruktivne unutrašnje i spoljne sile iskoristile situaciju", rekao je Putin.\nIstakao je da događaji u Kazahstanu nisu prvi i ni poslednji pokušaj spoljnog mešanja u unutrašnje stvari država Organizacije ugovora o kolektivnoj bezbednosti (ODKB), ali da mere koje je ta organizacija preduzela pokazuju da neće dozvoliti destabilizaciju situacije u državama članicama niti scenario takozvanih obojenih revolucija.\nPutin je dodao da će snage ODKB-a biti u Kazahstanu dok predsednik te države bude smatrao da ima potrebe za tim, a da će, nakon izvršenja zadataka, kontingent biti povučen iz zemlje.\nŠef ruske države je istakao da je ODKB pokazao svoj potencijal i sposobnost da brzo deluje.\nVladimir Putin Rusija Agresija Kazahstan\n20:39 GDE SE U BEOGRADU NALAZI NAJSTARIJA KALDRMA? Ako mislite da je tačan odgovor Skadarlija - POGREŠILI STE\n20:35 Četiri svetske sile i Kina u sendviču između njih: Šta je grupa Kvad i zašto Pekingu UTERUJE STRAH U KOSTI


Artan Lili: Novi singl "A šta bi bilo..."\nNaslovna » Izlasci » Muzika » Novi spot » Artan Lili: Novi singl „A šta bi bilo…“\nAh Neša 20. juli 2015. Novi spot Postavite komentar\nSvojim singlovima sa prvog albuma su već dobro uzdrmali domaću i regionalnu rokenrol scenu, a u najnovijem šalju važnu poruku publici da se bore za ostvarenje svojih snova i ideja.\nPesmu je producirao Petar Rudić a mastering je urađen u londonskom Dr. Mix studiju.\n– Nije bilo lako, ali još jednom smo se izborili sa problemima na najbolji mogući način – kažu članovi grupe i od srca se zahvaljuju svima koji su im nesebično pomogli u realizaciji pesme i ovom prilikom najavljuju premijeru sledećeg singl-spota „Moja pesma“ za kraj avgusta ili početak septembra.\n„A šta bi bilo da sam ja odustala od svog sna?“ je deseti po redu singl sa istoimenog, debitantskog albuma grupe, u izdanju Lampshade Media. Album možete preslušati besplatno ili preuzeti uz minimalnu novčanu naknadu sa njihovog sajta ili na Deezer-u. (danubeogradu.rs)\nTagoviartan lili domaća muzika novi singl rock\nPrethodni Beton halu i Beogradsku tvrđavu spaja vijugavi most\nSledeći Rijana dizajnira i čarape


Gej partnerstvo u Srbiji nije daleka budućnost – GayEcho\nGej partnerstvo u Srbiji nije daleka budućnost\nMala je verovatnoća da će pripadnici LGBT populacije u Srbiji u skorijoj budućnosti imati mogućnost da se venčavaju, ali ne treba isključiti onu po kojoj će se u nekom trenutku omogućiti registracija istopolnih zajednica.\nIako ova oblast po aktulnim srpskim zakonima nije regulisana, tačnije nema je, sva je prilika da će se ove stvari verovatno promeniti.\nKako za “Blic” kaže Goran Miletić iz organizacije “Civil rajts difenders”, u jednom od prednacrta Građanskog zakonika, čije bi usvajanje trebalo da se desi do 2020. godine, ova tematika je obrađivana, pa je izbacivana, pa “tako u krug”.\n– Poslednje što je bilo u vezi sa istopolnim zajednicama ostavljeno je kao “opciona varijanta”, odnosno da se na javnoj raspravi razgovara o tome. Da se pričalo o tome je tačno, radna grupa je radila na tome, ali za sada nema ništa više od toga – priča Miletić.\nOn navodi da ne veruje da će gej brakovi biti legalizovani u Srbiji, i kaže da je izvesnije da će se desiti da se omogući njihova registracija, odnosno registrovano partnerstvo.\nI zaista, iako se u Nacrtu građanskog zakonika nigde eksplicitno ne pominju gej brakovi, pominje se uzimanje u obzir istopolnih zajednica. Tako, između ostalog, piše “u javnoj raspravi neophodno je da se svestrano sagleda mogućnost zakonskog regulisanja istopolnih zajednica, posebno uvažavajući različita mišljenja, stavove i argumente, koji bi bili pravno relevantni u eventualnoj pripremi posebnog zakona”.\nTakođe, istopolne zajednice se pominju i u delu koji se odnosi na pravo stanovanja, gde se navodi da se potrebe imaoca prava stanovanja prosuđuju prema trenutku nastanka prava, ali se uzimaju u obzir i nove potrebe koje su se u vreme nastanka prava mogle osnovano očekivati (zaključenje braka, zasnivanje vanbračne ili istopolne zajednice, rađanje ili usvajanje dece, nastajanje zakonske obaveze u korist ili na teret imaoca prava stanovanja…).\nMiletić navodi da uopšte više nije pitanje da li će do gej brakova, registrovanih partnerstva, kohabitacije “ili kako god da se ta zajednica naziva” doći, već kada će se to desiti.\n– Mi smo se na to obavezali i u okviru Poglavlja 23, ali i time što smo članica Saveta Evrope – kaže Miletić.\nKako za “Blic” objašnjavaju u Komitetu pravnika za ljudska prava (JUKOM), Srbija je donela posebnu strateguju koja se oslanja na Akcioni plan za Poglavlje 23, koja se odnosi na prevenciju i zaštitu od diskriminacije. Po njoj, kako objašnjavaju, Srbija bi trebalo da donese model zakona kojim bi se ova oblast regulisala, ali da to još nije urađeno.\n– Prema toj strategiji, rok je poslednji kvartal 2017. godine za izradu modela Zakona o registraciji istopolnih zajednica. Međutim, kako se ti rokovi stalno pomeraju, verovato će i ovaj biti prolongiran. U obrazloženju Ministarstva za rad, socijalnu politiku i zapošljavanje, objasnili su da za sada nema nikakve izmene Porodičnog zakona, jer se čeka na građanski zakonik i kako će ova oblast moći da bude uklopljena u njega – kažu u JUKOM-u.\nMeđutim, ukoliko želi u EU, Srbija će morati da se ugleda i na evropsku praksu kada su u pitanju istopolne zajednice. Kako objašnjava Miletić, “nogu” je pokrenuo sudski postupak Olijeri protiv Italije, kada su se gej parovi na kraju žalili Evropskom sudu za ljudska prava jer nisu mogli da se venčaju.\n– Iako to ranije nije bio slučaj, sud je prvi put u toj presudi rekao da su se okolnosti u ovoj oblasti promenile, i da će svaka evropska država na naki način morati da legalizuje gej brakove, ili kako god da ih nazovu. Sve države članice Saveta Evriope to treba da urade, uključujući i Srbiju – navodi on.\nKako je u okruženju?\nKada je reč o regionu, u Sloveniji je u februaru ove godine sklopljen prvi brak između dve osobe istog pola, i to nepuna 24 sata nakon što je zakon koji ovo dozvoljava stupio na snagu. Time se ova bivša republika SFRJ svrstala u jednu od 50 zemalja sveta koja ima neku formu registacije istopolne zajendice.\nIlustracije radi, susedna Hrvatska je na ovaj način regulisala zajednice između osoba istog pola, kao i prava koja iz njih proizilaze i kada je u pitanju zajednička imovina, nasleđivanje, pravo na penziju…\nMeđutim, kada je u pitanju usvajanje dece, ni Slovenija ni Hrvatska ovu opciju ne dozvoljavaju. Ostale balkanske zemlje još uvek nemaju mogućnost ni brakova ni registracije istopolnih zajednica.\nIzvor: Lana Gedošević\naktivizamBlicgej brakgej paradaGoran MiletićpolitičkiSrbija\n« Razočarani smo zbog odsustva lidera opozicije sa Parade ponosa\nHuligani u četiri zida »


Jedna od vodećih domaćih IT kompanija podržala je novoosnovani Muzej ratnog djetinjstva izradivši mobilnu aplikciju za potrebe muzeja. Tako će posjeta muzeju, zahvaljujući mladim domaćim IT ekspertima, biti upotpunjena atraktivnom i savremenom mobilnom aplikacijom po uzoru na vodeće svjetske muzeje.\nTim povodom, u prostorijama Muzeja, memorandum o saradnji su potpisali direktor MRD-a Jasminko Halilović, i direktor marketinga Mistrala Damir Faruk Saračević.\n– Smatram da je ovo važan primjer saradnje kulturnog i IT sektora. Vidio sam veliki broj muzejskih aplikacija, i slobodno mogu reći da će Muzej ratnog djetinjstva uz podršku Mistrala od samog otvaranja u ovom segmentu biti rame uz rame sa najboljima. Zahvaljujem se ekipi Mistrala što je prepoznala značaj našeg projekta, rekao je osnivač Muzeja, Jasminko Halilović.\n– Istinsko je zadovoljstvo biti dijelom ove divne priče. Muzej ratnog djetinjstva je jedan od najboljih projekata koje je naš grad dobio posljednjih godina i Mistral je s ponosom kreator atraktivne mobilne aplikacije, uvezujući na najbolji način modernu tehnologiju i ljepotu Muzeja. Ovo je naš skromni poklon Muzeju ratnog djetinjstva, našem Sarajevu, i svoj onoj djeci koja su preživjela agresiju u BiH, a čije iskrene, ljudske priče nikada ne smiju biti zaboravljene. Čuvajmo prošlost gledajući u budućnost, rekao je Damir Faruk Saračević, direktor marketinga u Mistralu.\nOtvaranje Muzeja ratnog djetinjstva najavljeno za kraj januara.


Sjajne Vojvode, koje su u dosadašnjem delu sezone uspele i da pobede beogradski "čopor", tako su se po prvi put u pet sezona svojih nastupa plasirale u regionalno finale, a da li će se u njemu naći samo srpski timovi, biće poznato drugog dana vikenda.\nBeograđani su igrali u svim regionalnim finalima do sada, pa će i u desetoj sezoni lige pokušati isto. U devet odigranih mečeva za titulu, njima je uspelo da osvoje čak šest pehara.\nSilverhoksi su izgubili u Beogradu na otvaranju sezone u poslednjim trenucima utakmice, pa će u revanšu tražiti ispravku. U tri finala koja su do sada igrali, sva protiv SBB Vukova, Silverhoksi su podigli trofej jednom - u 2012. godini. Utakmice između ova dva rivala su postale klasici američkog fudbala poslednjih sezona, a da li će tako biti i ovog puta, svi fanovi ovog sporta mogu da provere na televiziji Sportklub.


Dodik: Sve dok se pita SNSD, BiH neće u NATO\nPolitika\t13.09.2019 20:19\nSrpski član Predsedništva BiH Milorad Dodik izjavio je da Bosna i Hercegovina neće u NATO, sve dok se o tome pita njegova stranka, Savez nezavisnih socijaldemokrata (SNSD).On je istakao da neće pristati na NATO integracije BiH bez obzira što time sarajevski političari uslovljavaju formiranje novog Saveta ministara BiH.\nDodik je dodao da ga ne čudi to što, kako je kazao, (lider SDA) Bakir Izetbegović „preti da će partnere zato možda potražiti u SDS-u i PDP-u, i što u tim strankama takve izjave prihvataju raširenih ruku”.\n„Evo ih tamo, sede s njima, gluvare već četiri godine, ništa ne rade. U prvoj godini su kao nešto najavljivali, a onda su tri godine sedili. Napravili su ozbiljnu štetu. Ako je neko spreman na to, ali to je jedna apstraktna matematička mogućnost”, rekao je Dodik, prenosi Beta.\nPrema njegovim rečima, RS će na sve opstrukcije iz Sarajeva imati odgovor.\n„Narodna skupština će staviti tačku na mnoge priče koje potežu, kako političari iz Federacije BiH, tako i međunarodna zajednica. Jedna od njih je i ona o bonskim ovlašćenima”, naglasio je Dodik.\nOn je istakao da će neka od tih pitanja biti sadržana i u političkoj platformi koju će SNSD predložiti parlamentu RS, dodavši da će Glavni odbor SNSD-a tu platformu razmatrati već 18. septembra.\nKomentarišući odlazak u London predsedavajućeg Predsedništva BiH Željka Komšića na komemoraciju bivšem visokom predstavniku Pediju Ešdaunu, Dodik je rekao da je to „Komšićeva lična stvar i da tamo nije otišao u ime Prdsedništva BiH”.\n„Željko Komšić misli da je Pedi Ešdaun bio važna ličnost. Mi mislimo da je njegov rad bio poguban za čitavu BiH”, rekao je srpski član Predsedništva BiH.\nDodao je da je to i „neka vrsta Komšićeve provokacije Srba, jer se smatra da onaj koji učini neko zlo Srbima treba da bude poštovan sa njegove strane”.\n1. a kad ces ti u zatvor lopuzo?


EMS ne želi da kaže planira li uvećanje vlasničkoj udjela u CGES-u | Aktuelno\nNa pitanje da li planiraju uvećanje vlasničkoj udjela i ulaganje u crnogorsko energetsko preduzeće, u EMS-u navode da ne žele saopštavati preuranjene informacije, već će to učiniti kad utvrde konkretne i potvrđene odluke\nKompanija Elektromreža Srbije EMS potvrdila da je 12. januara na Montenegroberzi kupila još pet odsto akcija Crnogorskog elektroprenosnog preduzeća CGES. Vrijednost transakcije, o kojoj je crnogorska javnost informisana iz nezvaničnih saznanja srpskih medija, iznosila je skoro sedam miliona eura, javlja CdM.\nU EMS-u objašanjavaju da je kupovina realizovana na slobodnom tržištu.\n“Dodatni paket od pet odsto akcija CGES-a kupljen je 12. januara ove godine na Montenegroberzi, po cijeni od 0,949307 eura po akciji. Akcije su kupljene od malih akcionara”, precizirali su u tom preduzeću koje sada raspolaže sa ukupno 15 odsto dionica CGES-a.\nTransakcije na Montenegroberzi od 12. januara\nNa pitanje da li planiraju uvećanje vlasničkoj udjela i ulaganje u crnogorsko energetsko preduzeće, u EMS-u navode da ne žele saopštavati preuranjene informacije, već će to učiniti kad utvrde konkretne i potvrđene odluke.\n“EMS je lider u svojoj oblasti u regionu i pažljivo prati situaciju i u skladu sa njom i djeluje. EMS je još 2015. godine, kupovinom deset odsto akcija CGES-a, ušao u vlasništvo ove kompanije čime je dobio mjesto u Odboru direktora, kao i pravo na dividendu. Kupovinom dodatnog paketa akcija učešće u dividendi je povećano”, rekli su u EMS-u.\nPredstavnica EMS-a u Bordu direktora CGES-a je direktorica srpskog preduzeća Jelena Matejić.\nU vlasničkoj strukturi CGES-a, država raspolaže sa 55 odsto akcija i italijanska Terna, koja je realizovala investiciju podmorskog kabla, sa 22 odsto dionica.\nZa 24 sata 13 saobraćajnih nezgoda, poginula jedna osoba\nAktuelno - 05.03.2021-11:07\nU Crnoj Gori se u posljednja 24 sata dogodilo 13 saobraćajnih nezgoda, a poginula je jedna osoba. Iz Operativno-komunikacionog centra Uprave policije (OKC) kazali su...\nBugajski: Lokalni izbori u Nikšiću mogu biti prilika za eskalaciju konflikta u zemlji\nAktuelno - 05.03.2021-11:02\nRadikalne prosrpske snage ne mogu monopolizovati vlast (u Crnoj Gori), ali se ne smije potcijeniti mogućnost provokacije osmišljene da bi ojačali njihov položaj. Lokalni...\nEKONOMIJA Aktuelno - 19.01.2021-08:13\nSekulić: CGES uspješnija firma od EMS, čudna kupovina!\nEKONOMIJA Aktuelno - 14.01.2021-13:59\nCrnogorski elektroprenosni sistem uspješnija je kompanija od Elektromreže Srbije (EMS) koja je prije nekoliko dana kupila još pet odsto akcija našeg CGES-a, kaže poslanica...\nSrbija za sedam miliona eura kupila još pet odsto akcija CGES-a\nEKONOMIJA Aktuelno - 12.01.2021-13:37\nElektromreža Srbije EMS danas je na berzi kupila dodatnih pet odsto akcija Crnogorskog elektroprenosnog sistema CGES za skoro sedam miliona eura, saznaje Blic. Srpska kompanija...\nOd podmorskog kabla prihodovano 11,6 miliona eura\nEKONOMIJA Aktuelno - 03.01.2021-19:51\nCrnogorski elektroprenosni sistem (CGES) je lani na osnovu efekta od komercijalne upotrebe podmorskog energetskog kabla između Crne Gore i Italije prihodovao 11,6 miliona eura....


Godišnjica njujorškog Centralnog parka - 2003-05-05\nCentralni park je dom velikog broja sportskih entuzijasta, onih koji se bave svojim hobijima, izvodjaèa i mogih civilnih grupa koji se u njemu bave onim što vole. park je paralelogram od 337 hektara šume i staza za jahanje, igrališta i istorijskih mesta, što je privlaèna scena za organizovanje raznih dogadjaja koji godišnje privuku 25 miliona ljudi godišnje. Sara Sedar Miler (Sara Cedar Miller), glavni fotograf i istorièar neprofitne organizacije za oèuvanje parka, koja od 1980. upravlja njime i obezbedjuje više od 85 procanata godišnjeg budžeta od 25 miliona dolara, izdala je iscrpnu istoriju Centralnog parka, na kojoj je radila 10 godina. Ona je jedna od najglasnijih kada se radi o Centralnom parku.\n”Park je mikrokozma nauke, umetnosti, prirode i istorije. Možemo da postavimo školu usred Centralnog parka i u njoj bi - samo prouèavanjem parka- bile pokrivene sve teme: od matematike preko istorije i književnosti do umetnosti. park je fascinantan, složen i višeslojan, razlièit u godišnjim dobima i svi imaju drugaèiju zamisao šta je važno u vezi sa parkom.“\nKažite pojam i naæi æete ga u Centralnom parku: igraèe koji izvode balkanska kola nedeljom na malom trgu blizu ”zamka“ Belvedere, ljubitelje ptica koji istražuju Rambl (Ramble) - raj za ptice selice, tražeæi detliæe sa crvenom glavom, ljude koji boæaju u obaveznoj beloj uniformi, klizaèe na ledu, jahaèe, igraèe frizbija i pecaroše.\nZa Saru Eliot (Sara Elliott), medjutim, Centralni park je park za ptice, buduæi da je, za 25 godina vodjenja pasioniranih ljubitelja ptica po parku, u kome provodi najviše vremena izmedju maja i novembra, primetila oko 200 vrsta ptica.\n”Ovaj park koji se proteže izmedju 59. i 110. Ulice i od 5. do 8. Avenije je ogromni, dugaèki paralelogram. Da ste vi ptica selica koja dolazi na proleæe, i da ste leteli najmanje jedan deo noæi, umorni ste i okruženi morem betona, kada dodjete u ovu oazu, smestite se i pomerite se severno tek toliko da dodjete do vode i drveæa. To i one žele.“\nCentralni park se nalazi usred jednog od mesta gde su nekretnine medju najskpljim na svetu. Medjutim, za razliku od evropskih prestonica Londona, Pariza i Kopenhagena, gde su lepa mesta na otvorenom bila napravljena prvenstveno za pripadnike monarhije i njihove goste, njujorški Centralni park je po zamisli pejzažnih arhitekata iz XIX veka Frederika Loa Olmsteda (Frederick Law Olmstead) i Kavera Voa (Calvert Vaux) nastao kao okupljalište za narod. Gradonaèelnik Njujorka Majkl Blumberg (Michael Bloomberg) kaže da upravo taj populistièki pristup èini Centralni park jedinstvenim.\n”Centralni park je pokazao i svom gradu i celom svetu da velika javna mesta ukljuèuju život obiènih ljudi. Za milione Njujorèana, to nije samo park, to je naše dvorište, mesto za izlet, naše igralište, nas nacionalni park, naša pozornica i naše polje snova. To je istinski demokratsko mesto gde ljudi svih rasa i porekla mogu da se druže.“\nPrva dama Lora Buš i gradonaèelnik njujorka Majkla Blumberg na položaju su poèasnih ko-predsednika proslave 150-te godišnjice Centralnog parka, tokom koje æe u godinu dana biti održano nekoliko festivala, izložbi i koncerata italijanskog operskog tenora Andree Boèelija (Andrea Bocelli) i džez umetnika Vintona Marsalisa (Wynton Marsalis).


Leskovac: DS predao izborne liste\nREGIONALNO JABLANIČKI OKRUG Lebane Leskovac: DS predao izborne liste\nPost by: 23 mart 2012\tGradonačelnik Leskovca Slobodan Kocić i predsednici opština Bojnik i Lebane Nebojša Nenadović i dr Mića Stanković na prvom su mestu izbornih listi DS-a za odbornike i kandidati za dosadašnje dužnosti.\nLeskovačkom gradonačelniku SlobodanuKociću, inače politikologu, ovo bi bio drugi mandat, a kako je više puta izjavljivao cilj mu je da sve ono što je započeo u prethodnom periodu završi u naredne četiri godine.\nMića Stanković je osam godina predsednik opštine Lebane, a radi kao nastavnik na Niškom univerzitetu, jer je doktor matematičkih nauka.\nNebojša Nenadović, predsednik opštine Bojnik, prosvetni radnik, sudeći po obećanjima, što se može videtii na njegovom zvaničnom sajtu, želi da Bojnik izvuče iz višegodišnje zaostalosti.\nDemokratska stranka, u koaliciji sa drugim partijama, najčešće socijalistima, nekada ljutim protivnicima, poslednjih godina bez većih poteškoća vlada “južnom prugom”.\tMore in this category:\n« Kineski u tri škole Jablaničkog okruga\tLeskovac: uhapšen zbog heroina »


Vesti online / Vesti / Ekonomija / Podrška razvoju predužetništva u Rasinskom okrugu\nZa oko 8.200 preduzetnika Rasinskog okruga, Privredna komora Srbije otvorila je danas u Kruševcu preduzetnički hab sa cilјem podrške razvoju ovog vida poslovanja, kao i jačanja ženskog, omladinskog i socijalnog preduzetništva. Preduzetnički hab u PKS-RPK Kruševac biće podrška ne samo preduzetnicima, već i investitorima koji planiraju da poslovanje lociraju u ovaj region.\nSimanić je najavila da će PKS, u saradnji sa regionalnim komorama, otvarati preduzetničke habove i u drugim gradovima u Srbiji. Osim u Kruševcu, do sada su otvoreni preduzetnički habovi u Novom Sadu i Kragujevcu.\nOčekujemo da će Preduzetnički hab biti snažna podrška razvoju preduzetništva u Rasinskom okrugu, jačanju preduzetničkog duha i svesti kod mladih ljudi o mogućnostima i šansama koje nudi ovaj vid poslovanja. Dodatu vrednost čini i povezanost haba sa pulom inovatinvih kompanija, koje će startapovima i preduzetnicima omogućiti brži nastup na tržištu, posebno u delu istraživanja i razvoja. Hab će biti podrška i investitorima, developerima i kompanijama koje relociraju poslovne aktivnosti u Centralnu Srbiju, rekao je Predrag Vukićević, direktor PKS-RPK Kruševac.\nPreduzetnički hab će funkcionisati tako što će se teorijska nastava održavati u PKS RPK Kruševac, a sve praktične obuke u Biznis inkubatoru Kruševac. Ovakav način rada rezultat je saradnje i institucionalne podrške koju pruža grad Kruševac kako bi se razvijalo preduzetništvo i privreda u celini, objasnio je Vukićević.\nHab podrazumeva moderno poslovanje bez tradicionalne kancelarije, organizovanje raznih edukativnih sadržaja koji omogućavaju preduzetnicima da se upoznaju sa propisima, izvorima finansiranja i podsticajima, kao i drugim benefitima. U Rasinskom okrugu koji obuhvata Kruševac, Trstenik, Brus, Varvarin, Ćićevac i Alkesandrovac, aktivno je i 2.614 privrednih društava.\nOlivera Drenovac, pomoćnik gradonačelnika Kruševca, istakla je da je cilj da Kruševac postane privredni i industrijski centar, u koji će da se vrate mladi ljudi, da rade, lepo žive i osnivaju porodice.\nNakon otvaranja Preduzetničkog haba u PKS-RPK Kruševac održana je radionica „Agilno poslovanje i agilni razvoj preduzetnika“.\nPredavanje je održala Dragana Nerandžić, direktor marketinga u kompaniji Agile Humans, koja je istakla da su vodeće kompanije u svetu i regionu, uz modernizaciju i uvođenje nekih agilnih metoda uspele da podignu produktivnost, zadovoljstvo zaposlenih i klijenata.


Termin za šetnju oko zgrade radničkoj klasi, radi očuvanja ovo malo preostalih mentalnih funkcija. - Peticije.online\nTermin za šetnju oko zgrade radničkoj klasi, radi očuvanja ovo malo preostalih mentalnih funkcija.\nMolba da se nama, home office od 9 do 5 radničkoj klasi, do 65 god, bez pasa i dvorišta, odobri termin za šetnju oko zgrade, radi očuvanja ovo malo preostalih mentalnih funkcija.\nAleksandra Antonijević Kontaktirajte autora peticije\nPotpisivanjem, ovlašćujem Aleksandra Antonijević da preda moj potpis onima koji imaju moć odlučivanja po ovom pitanju.\nDodajte peticiju "Termin za šetnju oko zgrade radničkoj klasi, radi očuvanja ovo malo preostalih mentalnih funkcija." ovom spisku\nSve vreme 9108 5430\n24 sati 7171 4260\nSve vreme 482 331\n24 sati 482 331


Brnabić o taksi Kosova na robu iz Srbije i odlasku građana iz zemlje - Politika - Dnevni list Danas\nPočetna » Politika » Brnabić o taksi Kosova na robu iz Srbije i odlasku građana iz zemlje\nPremijerka Srbije Ana Brnabić je danas izjavila da su od toga što je Priština uvela taksu na robu iz Srbije, štetu imali i građani Srbije i Kosova i ocenila da će oni napuštati zemlju ako im se ne ponudi drugačija persprekiva.\nNa pitanje novinara o najavi novog premijera Kosova Aljbina Kurtija da će ukinuti taksu i uvesti „recipročne mere“, Brnabić je rekla da je važno da se ostavi prošlost i da se građanima ponudi dugačija perspektiva jer su zbog taksi i građani Kosova imali štetu zbog povećanja cena i nepovećavanje broja radnih mesta.\n„Ako građanima ne ponudimo drugačiju perspektivu, otići će iz zemlje. To nije način da krenemo u budućnost“, rekala je ona.\nNapomenula je da će krakotočnim potezima, kao što je otvaranje avionske linije između Beograda i Prištine i izgradnjom puteva građanima biti ponuđena bolja perspektiva.\nBrnabić: Ispitati imovinu političara pre stupanja na funkciju i posle nje\nBrnabić je rekla da se zalaže da se Zakonom o ispitivanju porekla imovine detaljno ispita imovina funkcionera pre nego što preuzu funkciju i kada je napuste.\nOna je na pitanje novinara na konferenciji Nacionalne alijanse za lokalni ekonomski razvoj (NALED) da li se zalaže za detaljnije ispitivanje imovine rekla da je to potrebno ne samo zbog sumnji na korupciju političara nego i zbog insinuacija na korupciju, a bez dokaza.\nPredlogom zakona o ispitivanju imovine koji je ušao u skupštinsku proceduru uređuju se uslovi, način i postupak pod kojima se utvrđuje imovina i uvećanje imovine fizičkog lica, njegovi prijavljeni prihodi stečeni u određenom periodu i poseban porez na uvećanje imovine, za koje fizičko lice ne može da dokaže da je steklo na zakonit način.\n„Treba ispitati sa čime funkcioneri ulaze u politiku i sa čime izlaze. Nisu svi isti“, rekla je Brnabić.\nBrnabić: Reforma javnih preduzeća – prioritetni zadatak buduće vlade\nPremijerka Srbije Ana Branbić rekla je danas da reforma javnih preduzeća ostaje kao prioritetni zadatak buduće vlade, a da se njena vlada nije time dovoljno bavila jer je radila na drugim reformama.\nNa pitanje novinara na konferenciji Nacionalne alijanse za lokalni ekonomski razvoj (NALED) o oceni šefa kancelarije Međunarodnog monetarnog fonda u Srbiji Sebastijana Sose da kasne reforme javnih preduzeća, Brnabić je rekla da se slaže.\n„Reforme javnih preduzeća nisu išle dovoljno brzo jer je Vlada Srbije radila na reformama drugih stvari za koje je mislila da su prioritetnije“, reka je Brnabić.\nDodala je da je Vlada našla strateška rešenja za Železaru iz Smedereva, Azotaru iz Pančeva, RTB Bor i PKB „Beograd“ zbog kojih je „budžet krvario“.\n„Da smo se istovremeno bavili reformama svi tih preduzeća, ništa ne bi bilo kako treba“, ocenila je predsednica Vlade i rekla da su reforme javnih preduzeća prioritet Programom Srbija 2020-2025. godine.\nNa pitanje da li će u Beogradu ove godine početi izgradnja metroa i kako će se to finasirati, Brnabić je rekla da „misli da će radovi početi ove godine“ i da su za to predviđena „određena sredstva“ u državnom budžetu za ovu godinu.\n„Pregovaramo s više finansijera, zainteresovani su Kinezi i Francuzi“, rekla je premijerka.\nPremijerka Srbije Ana Brnabić izjavila je danas da u Vladi Srbije nema špijuna, kako tvrdi predsednik Srpske radikalne stranke (SRS) Vojislav Šešelj, i osudila njegov napad na potpredsednicu Vlade i ministarku građevinarstva, saobraćaja i infrastrukture Zoranu Mihajlović.\n„Aposlutno ne postoji nijedan dokaz da je bilo koji član Vladi Srbije umešan u neku špijunsku aferu. To su gluposti i neću na to da odgovaram“, kazala je Brnabić novinarima na molbu da prokomentariše izjavu predsednika SRS da je ministarka Mihajlović špijun.\nOna je podsetila da su joj radikali već postavljali pitanja u vezi sa tim u Skupštini Srbije, dodavši da su za špijunažu optuživali ne samo ministarku Mihajlović, već i neke druge članove kabineta.\nNa pitanje zašto nije reagovala na Šešeljev napad na ministarku Mihajlović, premijerka je navela da je „bilo jasno da Vlada osuđuje taj napad“.\n„Tako da nisam osećala potrebu da lično reagujem na njega“, rekla je ona.\nBrnabić je istakla da je taj napad „apsolutno nedopustiv“ i dodala da se „ne da ni komentarisati“.\nBrnabić: Prioritet Vlade Srbije reforme u zdravstvu, obrazovanju i socijalnoj zaštiti\nPredsednica Vlade Srbije Ana Brnabić je danas izjavila da se prioritetno radi na reformama u tri oblasti: u zdravstvenom sistemu, obrazovanju i sistemu socijalne zaštite.\nNa predstavljanju 12. izdanja „Sive knijige“ NALED-a ona je kazala da se u te tri oblasti očekuju strukturne reforme kako bi sistem bio transparentniji i efikasniji, a građani dobili bolju uslugu.\nRekla je da za e-zdravstvo postoji konkretan akcioni plan, a očekuje se da će reforme dovesti do značajnog unapređenja zdravstvenog sistema.\n„To bi trebalo da omogući bolji sistem upravljanja koji će za novac koji se godišnje izdvaja za zdravstvo, što je oko 2,5 milijardi evra, omogućiti bolji kvalitet usluge“, kazala je Brnabić.\nU obrazovanju je najavila uvođenje digitalizacije, odnosno informacionog sistema prosvete, kako bi bolje komunicirao sa privredom.\nNajavila je i reformu sistema socijalne zaštite, sa ciljem da se za isti uloženi novac uradi više za građane, u čemu će pomoći i uvođenje elektronskih socijalnih karata.\nBrnabić je dodala da će biti doneta Stretegija industrijskog razvoja Srbije, za koju se očekuje da će biti usvojena do kraja februara, Strategija pametne specijalizacije, i Strategija razvoja veštačke inteligencije.\nBrnabić je kazala i da očekuje da će po reformama ova godina biti uspešnija od prethodne jer Vlada već sprovodi sedam od 10 ključnih preporuka koje su date u najnovijoj, 12. „Sivoj knjizi“ NALED-a.\nNavela je da je prošle godine sproveden najveći broj preporuka u prethodnih 12 godina, od kad NALED predlaže reforme, istakavši da je to pokazatelj da Vlada ubrzava tempo, a ne usporava.\nRekla je da država radi na uspostavljanju registara u sistemu eUprave, smanjenju poreskog opterećenja rada, uređivanju novih i fleksibilnih oblika zapošljavanja, proširenju reforme sezonskih poslova, uvođenju „eAgrara“ za podsticaje u poljoprivredi, „eProstora“ i reformi u oblasti imovine i urbanizma, do reforme zdravstva i unapređenja zaštite životne sredine.\nPodsetila je da je ove, kao i prošle godine, ključ reformi u digitalizaciji javne uprave i uvođenju elektronske uprave radi pojednostavljenja procedura, a povećanja efikasnosti i transparentosti.\nKao dobar primer je navela novi Zakon o arhivskoj građi i arhivskoj delatnosti, koji omogućava da privreda čuva dokumenta samo u elektronskom obliku.\nBrnabić je podsetila i da je završena reforma sistema paušalnog oporezivanja, reforma sistema za sezonsko zapošljavanje u poljoprivredi, reforma katastra i ukidanje poreskih prijava.\nRezultati reformi su, kako je ocenila, olakšan život za oko 500.000 građana koji svake godine učestvuju u nekoj od procedura pred katastrom, potom olakšano poslovanje za oko 100.000 „paušalaca“ u Srbiji.\n„Omogućena je i bezbednost i sigurnost za oko 30.000 sezonaca i više od 300 poslodavaca koji ih angažuju za radove u poljoprivredi, kao i manje administracije za oko 400.000 biznisa koji ne moraju da koriste pečat i oko 100.000 firmi kojima su potrebna poreska uverenja“, navela je Brnabić.\n12 reagovanja na “Brnabić o taksi Kosova na robu iz Srbije i odlasku građana iz zemlje”\n11. februara 2020. u 17.14\nReforme u Srbiji su vidljive , treba samo da nastavimo sa razvitkom zemlje.\nTreba ukinuti sramno nametnute takse Srbiji jer smo mi uvek bili za dijalog i mirno resenje.\n11. februara 2020. u 17.59\nTreba da ukinu takse zbog CEFTA sprazuma da ih ne izbace ali i treba da pokrenu osnianje Zajednice srpskih opština, jer su ipak to potpisali spoazumno.


Januar 26, 2022 8:24\n"Svaki građanin može da vidi rezultate reforme javne uprave. Trenutno se svi mladi preko E-uprave prijavljuju za 100 evra pomoći, a tako se podnose i poreske prijave", kazao je Mali sinoć tokom gostovanja u debati "Reč na reč" na RTS-u.\nPrema njegovim rečima, uloženo je mnogo u digitalizaciju i modernizaciju javne uprave, a platni razredi samo su deo toga.\n"Modernizovali smo našu javnu upravu, mnogo uložili u digitalizaciju, u unapređenje njegovog rada, i ti rezultati se danas vide. Ne može se uporediti ovo danas sa onim što je bilo pre par godina, a platni razredi su samo deo te uspešno sprovedene reforme", naglasio je Mali.\nOn je rekao da je za jaku i efikasnu javnu upravu potrebno imati i zadovoljne zaposlene i kao primer naveo da su plate danas u Srbiji, u odnosu na pre 10 godina značajno porasle.\n"Trenutno se sprovodi veliki projekat po imenu Iskra. Pravimo bazu sa tačnim brojem ljudi i njihovim primanjima, onda je mnogo lakše da se sprovede reforma", dodao je Mali.\nMinistar je govorio i o subvencijama za domaća i strana preduzeća, a naglasio je da je Srbija uspela u teškim okolnostima da održi finansijsku stabilnost i da je lider u ovom delu Evrope.\n"Subvencije su iste i za domaća i za strana pravna lica, za mene su to sve domaća pravna lica", rekao je Mali govoreći o subvencijama za zapošljavanje koje daje država.\nOn je naglasio da je zemlja održala finansijsku stabilnost, i da je javni dug 51,4 odsto BDP-a i to nakon 8,7 milijardi evra pomoći koje je vlada dala da bi se umanjile posledice kovida. "U ovom trenutku smo lider u ovom delu Evrope", istakao je ministar.\nOn se zahvalio zaposlenima u javnoj upravi i podsetio na povećanja plata od 10 odsto najavivši dalja povećanja primanja. "Sa tom politikom ćemo nastaviti i dalje. U srcu te reforme nam je i reforma javne uprave. Ne bismo mogli sve to da sprovedemo da javni sektor to nije podržavao", kazao je ministar.\nMali je govorio i o javnim preduzećima i rekao da je njihova reforma pokrenuta 2014. i da trenutno ne postoji nijedno koje predstavlja bilo kakav fiskalni rizik po budžet Republike Srbije što je, kako je naglasio, potvrdio i MMF.\n"Godine 2015. je 25 javnih preduzeća poslovalo pozitivno, a prošle ih je 84 svoju dobit uplatilo u budžet, dakle 3 puta više, a ukupno smo 16,8 milijardi dinara dobili od javnih preduzeća. Ne kažem da je sve sjajno, ali brojke dovoljno govore da nam je i taj deo privrede stabilan", naveo je Mali.\nKako je rekao ministar, javna preduzeća sigurno mogu bolje, ali njihov doprinos u prevazilaženju pandemijske krize se ne sme zanemariti. On je naglasio i da očekuje da u narednom periodu javna preduzeća postanu motori daljeg napretka i razvoja zemlje.\nMali: Sutra mere podrške firmama pogođenim ratom u Ukrajini 10


ALBANCI KOJI SU UČESTVOVALI NA PROTESTU U SKOPLJU DOBILI PO GODINU ZATVORA: Podržali ubice iz slučaja Monstrum, pa pravili haos\nNatasa Pavlovic\t 19.03.2021. 17:07h\nKrivični sud u Skoplju osudio je danas na po godinu zatvora trojicu učesnika nasilnih protesta održanih u znak podrške osuđenima za petostruko ubistvo u procesu nazvanom "Monstrum".\nNa prvom ročištu optuženi Šaban Veseli, Behar Daliti i Besar Kalisi su priznali krivicu i dobili po jednu godinu zatvora, dok će se dvojici koji su se izjasnili kao nevini, Artonu Sadikiju i Fabiju Idriziju, suđenje produžiti 31. marta.\nZa još dvojicu učesnika nasilnih protesta, održanih 26. februara, postupak će biti izdvojen - kod jednog zbog lošeg zdravstvenog stanja, a kod drugog jer je nedostupan organima gonjenja.\nNa nasilnim protestima u znak podrške osuđenima za petostruko ubistvo u procesu nazvanom "Monstrum" povređen je jedan novinar, kao i 11 policajaca.\nSkopsko tužilaštvo je 5. marta podiglo optužnice protiv sedam učesnika tih protesta tereteći ih da su "bili deo gomile koja je zajedničkim delovanjem počinila nasilje nad policajcima i drugim osobama".\nDo nasilja na protestu podrške osuđenima u slučaju "Monstrum" došlo je kada su jake policijske snage sa oklopnim vozilima sprečile demonstrante da priđu sudskom kompleksu, odakle su nameravali da produže i do zgrade parlamenta i vlade u centru Skoplja.\nDeo demonstranata je nosio albanske zastave i uzvikivao "Velika Albanija", a pojedini, među kojima su neki imali i fantomke na glavama, bacali su kamenje, behaton ploče i druge tvrde predmete na policajce koji su u suzbijanju protesta upotrebili "šok-bombe".\nProtesti su organizovani nakon što je u utorak, 23. februara, skopski krivični sud u ponovljenom procesu "Monstrum" osudio na doživotni zatvor trojicu muškaraca optuženih za petostruko ubistvo na Smiljkovskom jezeru kod Skoplja, a dvojicu na višegodišnje zatvorske kazne.\nNa doživotni zatvor za terorizam prvostepeno su osuđeni Alil Demiri i Afrim Ismailović, koji su poslednjih devet godina u bekstvu na Kosovu, kao i Agim Ismailović, dok je Haki Aziri osudjen za pomaganje na devet godina, a Fejzi Aziri na 15 godina.\nSudija Ognjen Stavrev je izričući presudu ocenio da je ubistvo četiri makedonska mladića od 18 do 21 godine i 45-godišnjeg muškarca koji je bio u ribolovu tog 12. aprila 2012. godine ne predstavlja "obični krivično-pravni događaj, već monstruozno sadističko ubistvo i likvidaciju dece koja su tek postala punoletna i jednog mladog čoveka".\nSINDIKAT OSUDIO NAPADE NA MAKEDONSKE NOVINARE: Policija htela da otima kamere, jednom reporteru naredili da obriše snimke\nMAKEDONIJA NA KORAK OD NOVIH RESTRIKTIVNIH MERA: Skraćuje se vreme rada kafana i produžava policijski čas\nPRISLUŠKIVALI HILJADE GRAĐANA BEZ NALOGA: Bivši šef makedonske TAJNE policije osuđen na 12 godina, nekadašnja ministarka na 4!\nSkopljeSeverna MakedonijaprotestiMonstrumslucaj MonstrumAlbanciSmiljkovsko jezeroubistvozatvor


RTS :: Održan međustranački dijalog, naredna runda u novembru\nPolitika Održan međustranački dijalog, naredna runda u novembru\nčetvrtak, 10. okt 2019, 15:31 -> 19:47\nMeđustranački sastanak u Skupštini Srbije uz posredovanje Evropskog parlamenta završen je danas. Najavljeno je da će sledeća runda biti održana sredinom novembra.\nPredstavnici vladajućih stranaka ocenili su razgovore konstruktivnim, dodajući da čine dobru polaznu osnovu.\nPredstavnik Spske napredne stranke Vladimir Đukanović izjavio je da je zadovoljan diskusijom na prvoj rundi međustranačkog razgovora i dodao da je svim učesnicima dijaloga cilj da izborni proces bude što bolji i transparentniji.\nŽarko Obradović iz Socijalističke partije Srbije ocenio je da je međustranački dijalog uz posredovanje EP pokazao je da je Skupština pravo mesto za dijalog vlasti i opozicije i dodao da su razgovori bili dobri.\nPredstavnik Socijaldemokratske stranke Srbije Milorad Mijatović naveo je da se govorilo i o kratkoročnim merama koje se mogu realizovati do parlamentarnih izbora koji će biti održani na proleće, ali i o dugoročnim merama koje će značiti da Srbija korača u jednom pravom demokratskom sistemu.\nOpozicija: Bez poboljšanja ako vlast ne napravi konkretan potez\nPripadnici opozicionih stranaka koje učestvuju u tim razgovorima smatraju da sastanci, uz svu njihovu dobru volju, neće doprineti boljim izbornim uslovima ukoliko vlast ne napravi neki konkretan potez bez ozbira na posredstvo.\nPredsednik Liberalno-demokratske partije Čedomir Jovanović izjavio je da su napravljeni neki pomaci na bolje i da su postignuti neki načelni dogovori oko niza pitanja, ali da će se teško na tom mestu i u tom formatu dobiti odgovor na pitanje da li će u Srbiji biti "održani normalni izbori".\nPredsednik Dveri, koje ne učestvuju u međustranačkom dijalogu, Boško Obradović je ocenio da pregovori služe isključivo tome da se vlast pokaže kao kooperativna pod pritiskom predstavnika EU.\nLider Nove stranke Zoran Živković ponovio je svoj predlog koji je star nekoliko godina i koji, kako kaže, se ne prihvata, a to je da se ukinu komercijalne reklame na televizijama tu se troši 80 posto para za bilo koju političku kapmanju i to ne bi bila nikakva radiklana mera u osam država EU se ona primenjuje, a alternativa tome je da se naprave fer duel emisije.\nSDA Sandžaka nije preterano optimistična što se tiče rezultata međustranačkih razgovora, izjavio je Enes Imamović navodeći da kao manjinska stranka daju šansu dijalogu i tome da se u okvirima institucija sistema rešavaju, kako kaže, nagomilani problemi sa kojima se suočavaju Bošnjaci u Raškoj oblasti.\nĐorđe Vukadinović iz poslaničke grupe "Pokret za spas Srbije-Nova Srbija" izjavio je da su razgovori uz posredovanje EP protekli u konstruktivnoj atmosferi i ocenio da je neophodno da vladajuća većina shvati ozbiljno međustranački dijalog kako izbore ne bi bojkotovao i deo opozicije koji učestvuje u razgovoru.\nGojkovićeva pozvala sve stranke koje imaju uticaj da se priključe\nPredsednica Skupštine Srbije Maja Gojković pozvala je sve parlamentarne stranke, kao i one koje to nisu, a imaju uticaja na politički život u Srbiji i koje nisu učestvovale u ovoj rundi razgovora, da razmisle i priključe se u novembru kako bi se uključile u dijalog o poboljšanju atmosfere u Skupštini, kao i o poboljšanju izbornih uslova za naredne redovne parlamentarne izbore.\nZadovoljna je i učešćem poslanika koji predstavljaju nacionalne manjine u parlamentu, bez ozbira na to što su sastancima prisustvovali šefovi njihovih poslaničkih grupa.\nNavela je i da nije bilo zahteva od predstavnika Evropskog parlamenta i dodala da će se nakon završetka ove runde izaći sa zajedničkim saopštenjem u kojem će javnost biti obaveštena o svemu onome što se dešavalo iza zatvorenih vrata.\nKomentarišući to što je lider Socijaldemokratske stranke Boris Tadić napustio juče sastanak, Gojkovićeva je navela da je poslanik njegove stranke ostao do kraja razgovora, kao i da su imali prilike da iznesu svoje mišljenje, a samim tim su učestvovali u dijalogu.\nMeđustranački dijalog, koji je počeo juče i nastavljen danas uz posredovanje Evropskog parlamenta, biće nastavljen sredinom novembra.\n(četvrtak, 10. okt 2019, 23:26) - anonymous [neregistrovani]\nKondratjev: Treba razumeti mentalitet Albanaca na KiM


ZA SIGURNU BUDUĆNOST: Četiri kvaliteta koja zrela žena traži u muškarcu za ceo život : Nadlanu.com\nObjavljeno 20. mar 2019. / 14:15:16\nKao devojčice, "gubile smo glavu" za zgodnim momcima, za kojima se okretala svaka druga, međutim, tokom sazrevanja, shvatile smo da pored sebe želimo muškarca, koji ima neke sasvim druge kvalitete, koji ga čine onim pravim za nas.\nZrela žena, koja zna šta hoće od života, pored sebe želi partnera, koji će joj biti ravnopravan i sa kojim će ruku pod ruku moći da grabi prema svojim ciljevima. One od svojih partnera očekuju sledeće kvalitete:\n1. Odvažnost i smelost\nOna pored sebe želi muškarca, koji će se boriti za sebe, a i za nju. Onog, kome neće morati da objašnjava koji je sledeći korak ili ispravan postupak, zrelog a odvažnog, koji će se izboriti za svoje mesto pod suncem. Uz to, na njega uvek može da se osloni i da bude sigurna da će joj on rešiti sve probleme.\n2. Spremnost da voli\nZNAJU ŠTA NE ŽELE: Kojih pet tipova žena muškarci…\nOne uz sebe žele muškarca koji ume da pokaže svoja osećanja. Poklanjaće joj potrebnu pažnju i pružiće joj podršku i utočište, a to je sve što joj treba.\nMuškarac koji je spreman na otvoren i iskren razgovor, neće bežati od problema, postupno će rešavati svaki sukob i ukazivaće vam na svaku poteškoću, a to je upravo ono što zrela i odgovorna žena želi.\nUz ovakvog partnera ona neće imati razloga da bude nesigurna u svoju budućnost i donosiće velike odluke bez straha, jer zna da će uvek imati na koga da se osloni!\nPET TRIKOVA: Kako da navedete muškarca da vam prizna šta oseća prema vama?


DF predao Skupštini dokumenta za dinamičan ekonomski razvoj - CdM\nDF predao Skupštini dokumenta za dinamičan ekonomski razvoj\nDemokratski front DF predao je u četvrtak u skupštinsku proceduru pet dokumenata, čijim bi se usvajanjem i primjenom, kako tvrde, stvorile prpetpostavke za dinamični ekonomski i ukupni društveni razvoj Crne Gore.\nČlan Predsjedništva DF-a, Branko Radulović, kazao je da ti akti počivaju na detalnoj analizi stanja i komparaciji sa najboljim svjetskim praksama i sintetizuju optimalna rešenja.\n“Akti objedinjuju u jednu cjelinu resurse, pamet i znaje i stvaraju sve moguće pretpostavke za finansijsku podršku”, rekao je Radulović na konferenciji za novinare.\nDF je u skupštinsku proceduru predao predloge rezolucija o reindustrijalizaciji Crne Gore, uspostavljanju održivog i modernog saobraćajnog sistema i načinu valorizacije elektro-energetskog potencijala.\nDF je predao i Predlog dopuna Zakona o inovativnoj djelatnosti, kao i Predlog zakona o crnogorskoj razvojnoj banci.\nRadulović je saopštio da se Vlada o tim aktima mora izjasniti za 15 dana.\n“Da vidimo tu pamet ove Vlade, šta će odgovoriti na ovo”, rekao je Radulović.\nOn je kazao da su rješenja koja su primijenjena u predloženim dokumentima do kraja promišljena, sintetizovana, analitična, pojedinačna, radikalna i sveobuhvatna.\n“Akti će svojom primjenom stvoriti u srednjeročnom periodu veliki investicioni bum, brojna nova radna mjesta, novu visoku dodatu vrijednost, smanjiće dug Crne Gore sa intenzivnim rastom bruto domaćeg proizvoda BDP”, tvrdi Radulović.\nPrema njegovim riječima, primjena tih akata, zajedno sa održivim turizmom, autentičnom poljoprivredom i kvalitetnom socijalnom politikom, učinili bi Crnu Goru srednjoročno, a posebno dugoročno, srednje evropski razvijenom državom.\nKada je u pitanju Predlog rezolucije o reindustrijalizaciji Crne Gore, Radulović je kazao da je Crna Gora 1990-ih godina imala oko 39 odsto učesća industrije u BDP-a i da je zapošljavala oko 60 hiljada radnika.\n“Danas je to samo negdje oko šest ili sedam odsto učešća, sa 20 hiljada nezaštićenih radnika”, tvrdi Radulović.\nCrna Gora, kako je ocijenio, mora da bude industrijska moderna država uz sve druge resurse.\n“Neophodno je raskinuti kolonijalne lance. Moraju se preispitati određene privatizacije koje su protiv javnog interesa i zakona”, dodao je Radulović.\nOn smatra i da se mora formirati akcionarsko društvo Industrija Crne Gore, Institut za razvoj Crne Gore i Crnogorska razvojna banka.\n“Ciljani industrijski razvoj treba ostvariti u sektorima prerađivačke industije aluminijuma, čelika, drveta, hrane, građevinarstva, energetike, elektronike i farmacije“, kazao je Radulović.\nPredlogom rezolucije o uspostavljanju održivog i modernog saobraćajnog sistema Crne Gore, predlaže se proces uspostavljanja modernog i održivog saobraćajnog sistema, kroz strateška dokumenta, akcione planove, studije i analize.\nRadulović je, govoreći o Predlogu rezolucije o načinu valorizacije elektro-energetskog potencijala, kazao da se Crna Gora u prethodnih nekoliko decenija „glupirala i ništa nije učinila kako bi elektro-energetske potencijale na održiv način iskoristila“.\n„Naši susjedi nam otimaju zajednička dobra“ poručio je Radulović.\nU dokumentu je posebno obrađena valorizacija hidropotencijala, kao i način valorizacije termopotencijala uz potpunu ekološku zaštitu.\nPredlogom dopunaa Zakona o inovativnoj djelatnosti definisan je način osnivanja Instituta za razvoj Crne Gore, koji treba da bude od najvećeg državnog interesa.\n„Krajnje je vrijeme da se domaća pamet valorizuje na najkvalitentiji način, da se objedini, podrži i podstakne. U Crnoj Gori postoji relevantna, kompetentna pamet, čije obilježje ne smije da bude politička pripadnost“, dodao je Radulović.\nOn je, govoreći o Predlogu zakona o crnogorskoj razvojnoj banci, rekao da su te institucije danas glavne finansijske organizacije za razvoj država.\nRadulović je rekao da je „suludo“ da Crna Gora nema razvojnu banku, s obzirom da ih većina država regiona ima ili je u planu njihovo osnivanje.\n„Institucija kao što je razvojna banka je instrument Vlade za finansijsku podršku planovima koje donosi izvršna vlast“, zaključio je Radulović.\nTagoviBranko Radulović Demokratski front DF\nI zaposleni u sportu podržali nove sindikalne mogućnosti


Pretnja pristalice Samoopredeljenja: Konačno je došao dan da narod zapali Tačijevu kancelariju - 29.05.2020, Sputnik Srbija\nPretnja pristalice Samoopredeljenja: Konačno je došao dan da narod zapali Tačijevu kancelariju\nDan nakon odluke Ustavnog suda da je davanje mandata Avdulahu Hotiju u skladu sa Ustavom Kosova, stigle su pretnje na račun predsednika Hašima Tačija. 29.05.2020, Sputnik Srbija\n14:43 29.05.2020 (Osveženo: 14:55 30.08.2021)\nDan nakon odluke Ustavnog suda da je davanje mandata Avdulahu Hotiju u skladu sa Ustavom Kosova, stigle su pretnje na račun predsednika Hašima Tačija.\nPretnje stižu od strane pristalica pokreta Samoopredeljenje, prenosi „Gazeta ekspres“.\nKako navodi ovaj medij, jedan od pristalica Samoopredeljenja Gezim Murati rekao je u objavi na svom Fejsbuk nalogu da treba zapaliti kancelarije predsednika Kosova i Ustavnog suda.\n„Konačno je došao dan da narod zapali kancelariju predsednika Kosova Hašima Tačija i Ustavnog suda Arte Hajrizi-Rame. Ako to ljudi ne urade, onda smo mi najnepismeniji, najplašljiviji, najveći izdajnici i najkorumpiraniji ljudi na Balkanu“, navodi se u Muratijevoj pretećoj poruci.\nOn je svoj post ilustrovao i fotografijom plamena, za koju je napisao da će tako izgledati vatra tokom ovog sramnog čina, piše „Gazeta ekspres“.


NA PUTU ZRENJANIN – NOVI SAD RADOVI NA TRI LOKACIJE | ZR KLIK\nNA PUTU ZRENJANIN – NOVI SAD RADOVI NA TRI LOKACIJE\nZrenjanin- Rehabilitacija 24 kilometra državnog puta prvog B reda broj 12 Zrenjanin – Novi Sad, od Zrenjanina do Žabaljske raskrsnice, u punom je jeku i radovi se trenutno izvode na tri odvojene lokacije. Saobraćaj je na tim deonicama delimično usporen, te se vozači pozivaju na oprez i prilagođavanje vožnje uslovima na gradilištima. Na dve deonice saobraćaj se odvija naizmeničnim propuštanjem vozila, jednom trakom, uz regulisanje kretanja semaforskom signalizacijom, dok je u zoni Žabaljske raskrsnice put sužen sa svih strana i saobraćaj takođe usporen i regulisan semaforima.\nNa bačkoj strani, prva deonica na kojoj su angažovani putari i mehanizacija preduzeća “Vojput” a.d. iz Subotice, počinje na 14. kilometru od izlaza iz Zrenjanina, odnosno neposredno nakon restorana “Debeli lad”. Saobraćaj se ovde takođe odvija naizmenično jednom trakom, uz regulisanje semaforima, a na ovom delu puta u toku su radovi na postavljanju završnog sloja asfalta u dužini od oko jednog kilometra.\nKako je rečeno prilikom početka radova i posete gradilištu ministarke građevinarstva, saobraćaja i infrastrukture Srbije Zorane Mihajlović, ministra privrede Gorana Kneževića, gradonačelnika Čedomira Janjića, predstavnika JP “Putevi Srbije” i Evropske banke za obnovu i razvoj, vrednost ove investicije je 762 miliona dinara, uz očekivanja da će radovi biti završeni do novembra ove godine.


Glasanje EP o Sporazumu o izlasku Velike Britanije iz Evropske unije predstavlja i poslednju zakonsku proceduru pred stupanje na snagu Bregzita. Očekuje se da evropski poslanici 29. januara na plenarnom zasedanju u Briselu podrže ovaj Sporazum, a da Velika Britanija pre ponoći 31. januara i zvanično napusti EU.\nEvropski parlament je za 31. januar planirao i ceremoniju sputanja zastave Velike Britanije koja se pored zastava drugih 27 država članica nalazi ispred sedita Parlamenta u Briselu. Britanska zastava će biti uvrštena u kolekciju Muzeja Evropske istorije koji se nalazi u neposrednij blizini Evropskog parlameta u Briselu. Izlaskom Velike Britanije iz EU promeniće se sastav i brojnost Evropskog parlamenta koji će sa 751 pasti na 705 poslanika.\nOdlaskom 73 britanska poslanika, 27 mesta će popuniti poslanici iz 14 drugih zemlja članica, dok će 46 mesta ostati da sačeka predstavnike" mogućih budućih zemlja članica". Novi raspored mesta u Evropskom parlamentu doneće veću brojnost već vodećoj Evropskoj narodnoj stranci kao i krajnje desnoj opciji populista. Očekuje se da ove ove grupacije dobiju osam novih mesta.\nIstovremeno, najviše mesta, čak 24, izgubiće evropske socijaldemokrate, liberali i Zeleni. Procena je da i pored predstojećih promena zbog odlaska poslanika iz Velike Britnije, ukupni odnos snaga u Evropskom parlamentu neće biti značajnije promenjen. Evropska narodna partija, Socijalisti i Demokrate i Rinju (Liberali) i dalje ostaju vodeće političke grupacije. Indikativna promena može biti činjenica da će se na četvrtom mestu, po brojnosti u EP, umesto Zelenih, naći evropska krajnja desnica (ID).


KOMISIJA VERUJE U SNAGU "INOVACIJA" ZA BORBU PROTIV SOCIJALNE ISKLJUČENOSTI\nBRISEL - Evropska komisija ohrabruje civilno društvo i socijalne preduzetnike da učestvuju u novoj inicijativi širom Evrope za promociju novih pristupa u pružanju javnih usluga.\nEU POČINJE MENTORSKI PROGRAM ZA POSLOVNE ŽENE\nBRISEL - Žene preduzetnice dobile su pozitivne signale Evropske komisije, koja je u svom pregledu Zakona o malim preduzećima ponovo pokazala želju i energiju po pitanju finansiranja inicijativa na nivou EU. Evropska komisija je Zakon o malim preduzećima (SBA) za Evropu predložila u junu 2008, inicijativa koju su šefovi država EU podržali u decembru iste godine. Prvobitna ideja je bila da se mala i srednja preduzeća postave na čelu odlučivanja i da se fokus politike stvaranja radnih mesta pomeri sa velikih na mala preduzeća.\nPOLJSKA TRAŽI UČEŠĆE U RAZGOVORIMA SA ČLANICAMA EVRO ZONE\nBRISEL - Poljska, država koja nije deo evrozone, izrazila je želju da učestvuje u predstojećoj diskusiji o boljoj ekonomskoj integraciji i povećanju konkurentnosti. Naime, države koje su svoje nacionalne valute zamenile evrom, održaće 11. marta samit premijera i predsednika u glavnom gradu Evropske unije. „Želimo da budemo deo rasprave o tome kako da učinimo EU mnogo konkuretnijom.\nJOŠ UVEK BEZ KONSENZUSA O REGIONALNIM FONDOVIMA EU\nBRISEL - Ministri EU razgovarali su 21. februara o regionalnim fondovima i izrazili snažnu podršku nastavljanju kohezione politike bloka, ali nisu uspeli da postignu dogovor o nekim kontroverznim aspektima predloga Evropske komisije, uključujući i uvođenje dodatnih uslova za isplatu sredstava u okviru ove politike.\nSRBIJA USKORO U MISIJAMA EU\nBRISEL - Srbija će u drugoj polovini marta potpisati sporazum o učešću u civilnim i vojnim misijama EU, a prvi angažman srpskih oficira u njima se može očekivati do kraja godine, izjavila je u intervjuu za EurAktiv Tanja Miščević, državna sekretarka u Ministarstvu odbrane Republike Srbije i potpredsednica Evropskog pokreta u Srbiji.\nKONGRES MEĐUNARODNOG EVROPSKOG POKRETA U ISTANBULU – AKTIVNA ULOGA CIVILNOG DRUŠTVA JE KLJUČNI ELEMENT ZA DOBRU UPRAVU\nBRISEL - Međunarodni evropski pokret pozdravlja značajan napredak u posvećenosti civilnog društva zemalja kandidata i potencijalnh kandidata za članstvo u Evropskoj uniji. Turski put modernizacije, posebno otkako je zemlja postala kandidat za članstvo u EU 1999. godine, je primer uspešne priče.\nEŠTONOVA IDE U EGIPAT\nBRISEL - Šefica diplomatije Evropske unije nada se da će uskoro posetiti protestante na kairskom trgu Tahrir u Egiptu. Iste nade gaji i Omar Sulejman, karijerni špijun, koji je od strane ovih demonstranata okarakterisan „glavnim mučiteljem“, izabranim od strane Hosnija Mubaraka kako bi nadgledao proces tranzicije. Internet portal, EUobzerver saznaje da Ketrin Ešton planira da otputuje u Egipat u sklopu prethodno zakazanog obilaska Tunisa, 14. februara, koji se nalazi u post-revolucionarnom procesu.\nNOVA ZGRADA NATO KOŠTA MILIJARDU EVRA\nBRISEL - Ukupan iznos izgradnje novog, ogromnog sedišta NATO u Briselu iznosiće 1 milijardu evra, rekao je generalni sekretar ove organizacije ukazujući na opasnost od nedovoljne koordinacije prilikom smanjenja budžeta odbrana unutar Evropske unije.\nDOGOVOR EU I MAĐARSKE O NOVOM ZAKONU O MEDIJIMA?\nBRISEL - Mađarska vlada je prihvatila da uzme u razmatranje amandmane u vezi sa novim kontroverznim zakonom o medijima, koji je u poslednjih mesec dana predmet oštrih kritika, čime je u potpunosti bacio senku na predsedavanje ove zemlje Evropskoj uniji.\nROK EVROPSKIH LIDERA ZA UVOĐENJE ENERGETSKOG TRŽIŠTA\nBRISEL - Lideri Evropske unije, dogovorili su se o novom završnom roku za kompletiranje energetskog tržišta unutar bloka, kroz podizanje gasovodnih i elektro mreža, uz prethodno konsultovanje Evropske komisije od strane država članica koje žele da uspostave bilateralne ugovore sa inostranim snabdevačima. „Unutrašnje tržište bi trebalo da bude uspostavljeno do kraja 2014. godine što će omogućiti slobodan protok gasa i električne energije“, navodi se u završnom izveštaju.\n17 18 19 20 21 22 23 24 25 26 27 Idi na stranu: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104


Murinjo radi za Barsu i već sutra joj završava najveću želju?! - Sportske.net\nMurinjo radi za Barsu i već sutra joj završava najveću želju?!\nMožete li da zamislite ovakav rasplet?\nOdbio Milan i domovinu, sad svi znamo šta Anćeloti čeka!Imamo li prvi veliki zimski transfer, 55 miliona za beka?!Čelsi navija za Juve!Lovorike za "Faraona"Barsa spremila novu mega ponudu i razljutila sve!\nI vrapci na grani znaju da je Filipe Kutinjo najveća i neostvarena želja Barselone, ali sada je ova priča dobila novu epizodu.\nKatalonski Mundo deportivo, nastavio je da vrši pritisak na engleski klub, a danas je plasirao informaciju da bi poraz od Mančester junajteda mogao da bude kap koja preliva čašu.\nNavodno, Kutinjo ima dogovor sa klubom da ukoliko ekipa ne bude u borbi za trofeje, da bi pod određenim uslovima već na zimu mogao da pređe u Barselonu, što je takođe njegov san i nije krio da je letos želeo na Kamp nou.\nLiverpul nije sjajno otvorio ovu sezonu, ispao je već iz Liga kupa od Lestera, u Ligi šampiona je razočarao sa dva remija, sa Seviljom kod kuće i sa Spartakom u Moskvi.\nU Premijer ligi, prvoplasirani Junajted i Siti već sada beže sedam bodova, pa u slučaju da Klop sutra izgubi od Murinja, razlika bi bila ogromnih +10.\nKutinjo je revoltiran što Jirgen Klop nije napravio dovoljno jaku ekipu, spremnu da se bori za trofeje, i muči ga činjenica da trenutno deli sedmo mesto na tabeli sa Barnlijem i Votfordom, koji takođe imaju 12 bodova.\nIpak, treba uzeti sa rezervom ove informacije, jer je Mundo deportivo naklonjen Barseloni i da su katalonski mediji više puta "završili" ovaj transfer još u avgustu.\nS druge strane, priznaćete ipak da nije da nema smisla ni priča da je Kutinjo opravdano besan zbog slabih rezultata i "mučenja" na svim frontovima.\nBiće zanimljiv i zimski prelazni rok, a Liverpul će definitivno biti sada pod još većim pritiskom.\nPerišić poslao poruku koja se Murinju neće svideti


Budva: Pucao pa pobjegao, priveden taksista – Borba\nBudva: Pucao pa pobjegao, priveden taksista\nIstražitelji tragaju za informacijom ko je po prijavi Budvanke, pucao prije četiri dana oko 18 sati u tom gradu.\nKako FOS saznaje, pregledom video materijala utvrđeno je da je NN lice nakon ispaljenih hitaca ušlo u taksi vozilo a da je tim automobilom upravljao I.S. (34) koji je uhapšen i biće saslušan na ove okolnosti.\nNaime, žena je kazala policiji da je vidjela muškarca koji je ispalio više hitaca, a potom ušao u vozilo i udaljio se u nepoznatom pravcu. Službenici CB Budva izašli su na lice mjesta i pronađene su tri čaure kalibra 7,65 milimetara koje su izuzete. Čaure su upućene u Forenzički centar radi vještačenja.\nSa slučajem je upoznat ODT koji je djelo kvalifikovao kao izazivanje opšte opasnsoti u sticanju sa djelom nedozvoljeno držanje oružja i eksplozivnih materija, dok se taksista tereti da je pomogao učiniocu poslije izvršenog krivičnog djela.\nBrnović: Imamo ogroman motiv da osvojimo Kup\nBitka u Bakuu: Čelzi i Arsenal za trofej


Rezultati pretrage za: Specijalno tužilaštvo\nTužilaštvo podiglo optužnicu protiv dve žene sa KiM zbog pridruživanja ISIS-u\nSpecijalno tužilaštvo u Prištini podiglo je optužnicu pred Osnovnim sudom u Prištini protiv dve žene sa inicijalima L. I. i A. A. za krivična dela "Organizovanje i učestvovanje u terorističkoj grupi".\nKosovsko Specijalno tužilaštvo pokrenulo je postupak protiv smenjenog ministra za lokalnu samoupravu Ivana Todosijevića, zbog izjava "da su Albanci teroristi i da je masakr u Račku izmišljen".\nSrbin Zoran Đokić pred sudom u Prištini 6. marta\nZoran Đokić, kojeg je početkom februara na administrativnom prelazu Jarinje uhapsila Policija Kosova zbog optužbe da je navodno počinio ratni zločin, biće saslušan u Specijalnom tužilaštvu Kosova u sredu, 6. marta, rekao je njegov advokat Ljubomir Pantović.\nU Specijalnom tužilaštvu u Prištini saslušan Sabahudin Cena\nSabahudin Cena, bivši pripadnik tzv. Oslobodilačke vojske Kosova (OVK) u oblasti Paštrik, saslušan je danas u Kancelariji specijalnog tužilaštva u Prištini, objavila je GazetaExpres onlajn.\nSpecijalno tužilaštvo u PR spremno da pregleda izveštaj BGD\nKosovsko Specijalno tužilaštvo spremno je da prouči izveštaj o ubistvu srpskog političara Olivera Ivanovića, koji je Beograd prosledio Prištini, preko Kancelarije Evropske unije, piše Koha onlajn.\nGrupa NVO podnela kosovskom Specijalnom tužilaštvu 700 imena Srba\nOdeljenju za ratne zločine kosovskog Specijalnog tužilaštva danas je predato 700 imena Srba, za koje se tvrdi da su navodno počinili ratne zločine tokom 1998/99 na Kosovu i Metohiji i zatražili da se Srbima zabrani poseta crkve u Đakovici na Badnji dan, 6. januara.\nZvaničnici iz Specijalizovanog tužilaštva Specijalnog suda za zločine OVK podsećaju da su prištinske institucije dužne da sarađuju sa Specijalizovanim većima, prenosi pprištinaski list "Koha ditore".


Regionalni plan upravljanja otpadom za Novi Sad i okolinu na javnoj raspravi – Poslovni portal o upravljanju otpadom i reciklaži\nRegionalni plan upravljanja otpadom za Novi Sad i okolinu na javnoj raspravi\nBy Reciklaza.biz januar 6, 2020 januar 6, 2020\nNacrt regionalnog plana upravljanja otpadom za Grad Novi Sad i opštine Bačka Palanka, Bački Petrovac, Beočin, Žabalj, Srbobran, Temerin i Vrbas nalazi se na javnoj raspravi do 18. januara.\nKako piše portal 021, ovaj plan regulisao bi upravljanje otpadom na ovim područjima do 2028. godine, a počev od 2019. godine.\nCilj javne rasprave je prikupljanje predloga, sugestija i mišljenja građana, udruženja, zainteresovanih pravnih lica i stručne javnosti, a ovim povodom će biti organizovan samo jedan javni sastanak. Datum ovog sastanka i dalje nije poznat.\nSvi ostali predlozi, sugestije i primedbe mogu da se dostave na mejl: senka.sekulic@uprava.novisad.rs.\nDatum sastanka biće objavljen najmanje tri dana pre njegovog održavanja, na sajtu Grada. Nedelju dana nakon zaključenja javne rasprave doneti zaključke na osnovu dostavljenih i iznetih primedbi.\nPodsetimo, regionalni plan upravljanja otpadom pokazao se kao najbolje rešenje za rešavanje pitanja deponija i odlaganja otpada u Novom Sadu, a naročito u manjim opštinama. Podrazumeva uspostavljanje regionalnog centra za upravljanje otpadom, koji bi bio izgrađen na savremen način, a podrazumevao bi i savremene načine obrade otpada, u skladu sa pravilima Evropske unije.\nCilj je smanjiti uticaj koji deponije mogu i imaju na stanovništvo – poput velike gradske, nesanitarne deponije u Novom Sadu, eliminisati utciaj na zemljište i okolinu, kao i ispuštanje bilo kakvih štetnih materija u vazduh.\nBudući regionalni centar najverovatnije će se nalaziti na prostoru trenutne gradske deponije u Novom Sadu, ali je prethodno potrebno ovu deponiju zatvoriti, što iziskuje dodatna sredstva i mnogo vremena.\nDetaljnije o prvobitnom planu za upravljanje otpadom čitajte OVDE, a sve informacije o javnoj raspravi i plan u celini naći ćete OVDE.\nUgovor potpisan na 25 godina, transfer stanice još nema


RADONČIĆ: NE ŽELIM IMATI DODIR SA DONACIJAMA | SRNA\nSARAJEVO, 31. MARTA /SRNA/ - Ministar bezbjednosti u Savjetu ministara Fahrudin Radončić rekao je da od danas nije više na čelu Koordinacionog tijela za zaštitu i spašavanje BiH jer je ovo tijelo završilu svoju stratešku ulogu i naveo da bi Savjet ministara trebalo da otvori podračune za inostrane i domaće donacije.\n"Koordinacioni tijelo sad postaje jedna vrsta skladišta za razne pomoći i sada je faza da se ono prepusti menadžerima", rekao je Radončić i naveo da kao lider jedne stranke i ministar ne želi da ima kontakt sa humanitarnim radom jer to bolje znaju stručnjaci iz tog područja i ne želi da ima direktan dodir sa donacijama.\nRadončić je rekao da su određene kontakt tačke između entitetskih kriznih štabova sa međunarodnim donatorima, te istakao da je završen posao da sutra Savjet ministara, ako to bude usvojeno, otvori podračun za inostrane i domaće donatore kojim će "isključivo raspolagati Savjet ministara".\n"Savjet ministara će isključivo donositi odluke, a nikakav pojedinac. Time je, uz nekoliko važnih stvari sa kojima smo otišli prema Savjetu ministara, u strateškom smislu Koordinaciono tijelo završilo stratešku ulogu i ono sada postaje, figurativno rečeno, veliko skladište u koje će dolaziti humanitarna roba, razne medicinske potrepštine od kreveta, lijekova, respiratora, testova i svega toga. Sada je faza kada to tijelo treba prepustiti menadžerima", rekao je Radončić.\nOn je na konferenciji za novinare dodao da im treba dati uputstva da taj posao rade knjigovođe, računovođe i humanitarni operativci.\nRadončić je istakao da Koordinaciono tijelo ima sva iskustva i koordinate kako da se ta pomoć dijeli, te podsjetio da je ranije na čelu Koordinacionog tijela bio zamjenik ministra bezbjednosti i da je on tu dužnost preuzeo na mjesec dana.\nRadončić je kazao da Ministarstvo bezbjednosti mora da nastavi sa svojim radom i da je pred njima dosta posla, te poručio da je sada vrijeme da se rasporede snage da bi bili svi efikasniji u borbi sa virusom korona.\n"Mi smo, kao Koordinaciono tijelo, primjećujući nedostatke sa terena tražili od oba entiteta, odnosno njihovih kriznih štabova da nam dostave sve ono što je neophodno da bi se mogli nositi sa krizom. Sa svim potrebama smo upoznali donatore, sve ambasade. U ovom trenutku najvažnije je da znamo da se borimo protiv smrti i tu nema mjesta politici", poručio je Radončić.\nRadončić je istakao da je i od nadležnih institucija na nižim nivoima traženo da dostave spiskove svega što im je potrebno u ovoj novonastaloj situaciji i da su sa tim detaljnim spiskom upoznati donatori i ambasade.\nOn je pozvao građane da poštuju naredbe kriznih štabova.\n"Svi koji budu kršili naredbe moraju biti krivično gonjeni", istakao je Radončić.


Ministarstvo pravde preporučuje pritvor za kršenje samoizolacije - Aktuelnosti US\nMinistarstvo pravde preporučuje pritvor za kršenje samoizolacije\nMinistarstvo pravde preporučilo je javnim tužilaštvima da obavezno traže određivanje pritvora za sva lica koja prekrše meru samoizolacije od 14 ili 28 dana, koju su im odredile nadležene institucije – Ministarstvo zdravlja i Ministarstvo unutrašnjih poslova.\nPreporuka Ministarstva znači da protiv osoba koje prekrše samoizolaciju više neće biti podnošene najpre krivične prijave već će odmah biti uhapšene, a potom će tužilašto tražiti od suda da im odredi pritvor.\nU saopštenju Ministarstva se navodi da ukoliko lice prekrši meru samoizolacije, a sud mu odredi meru pritvora, lica će tu meru izdržavati u posebnim ustanovama namenjenim za tu svrhu.\nNaime, Uprava za izvršenje krivičnih sankcija Ministarstva pravde, obezbedila je tri posebna objekta u okviru Uprave u kojima će biti smeštena ova lica.\nInflacija u Sjedinjenim Državama 2022: Koliko je visoka i šta je uzrokuje? (VIDEO)\nSve manje zaraženih koronavirusom u Ilinoisu\nNadležni organi prilikom određivanja pritvora neće uzimati u obzir samo rokove po Zakoniku o krivičnom postupku, već i zdravstvene karantinske propise.\nMinistarstvo pravde apeluje na sve građane da poštuju mere samoizolacije, kao i sva druga uputstva zdravstvenih ustanova i Vlade Republike Srbije, i time pokažu solidarnost koja je neophodna i od velike važnosti kako bi se u što većoj meri sprečilo širenje zaraze.\nViše od 9.000 mrtvih od koronavirusa širom sveta: U Italiji gore nego u Kini\nVučić: Zatvaramo sve granice, a ukidamo i međugradski saobraćaj


"Postoje razlozi zašto fudbaleri dobijaju ogroman novac" - NOVA portal\n“Postoje razlozi zašto fudbaleri dobijaju ogroman novac”\nFudbal Autor:Nova 22. Sep. 202021:54\nBivši trener CSKA i ruske reprezentacije, sada predsedavajući Odbora Državne dume za nacionalnosti, Valerij Gazajev rekao je da je grupa poslanika podnela na razmatranje predlog zakona o koncesijama za kompanie koje finansiraju fudbalske klubove.\n“Svesni ste da se danas u našoj zemlji 88 odsto klubova, od Premijer lige do druge lige, finansira iz saveznih ili regionalnih budžeta. Ovo je pogrešno, jer ne odgovara finansijskom fer-pleju, što pokreće pitanja. Ko god da prati, zna da su pre dve, tri godine tri naša kluba kažnjena od UEFA sa 20 miliona evra zbog činjenice da budžet nije odgovarao nivou prihoda. Stoga je veoma važno da se klubovi prebace na privatno ulaganje ili javno-privatno partnerstvo”, rekao je Gazajev koji je osvojio rusko prvenstvo sa Alanijom (1995) i CSKA (2003, 2005, 2006), dok je “armejce 2005. doveo do pehara Kupa UEFA.\nRoma kažnjena gubitkom boda zbog “švercovanja” igrača\nOd 2013. je u politici, pa sada kao političar, želi da pomogne sportu.\n“Sa grupom poslanika podneo sam Dumi predlog zakona o koncesijama za kompanije koje finansiraju profesionalne klubove i u samom vrhu je podržana ta inicijativa. Mislim da će pre ili kasnije ovaj zakon da bude usvojen, jer drugog izlaza nema. Klubovi sa Zapada se finansiraju isključivo privatnim novcem.”\nPrisutne na forumu u Kazanju čiji je fudbalski stručnjak bio gost, zanimale su velike plate fudbalera.\n“Ako fudbaleri širom sveta primaju ogroman novac i velike honorare, postoji neki razlog za to. Fudbaleri takođe donose korist zemlji igrajući na međunarodnim takmičenjima. Osim toga, oni po tom pitanju nisu najbogatiji ljudi. Naši oligarsi zarađuju još više od fudbalera, zašto ne kažete da lekari primaju poput oligarha? Vlada čini sve da podigne plate lekarima”, rekao je Gazajev, jedan od 17 bivših sportista koji sedi u Dumi, ali i koji je od njih 17 prošle godine zaradio najviše.\nPrema zvaničnim podacima, Gazajev je prošle godine inksirao 146,89 miliona rubalja, što je oko 1,65 miliona evra.\nFK AlanijaFK CSKAruska DumaUEFAValerij Gazajev


STIŽE TRAMP: Gernel najavio posetu predsednika Amerike! - Naša Borba\nSTIŽE TRAMP: Gernel najavio posetu predsednika Amerike!\nGernel o dogovorenom i mogućoj poseti Trampa Srbiji\nKancelarija DFC, iz koje će se finansirati projekti za ceo region, otvorena juče u Beogradu. Predsednik Srbije poručio da je ovo ugaoni kamen za razvoj celog regiona.\nKancelarija američke Međunarodne razvojne finansijske korporacije DFC otvorena je juče u Beogradu i kako je poručio predsednik Aleksandar Vučić nakon sastanka srpske delegacije sa američkom, Srbija još od 1881. nije imala ovako važne sporazume sa SAD!\nSastanku delegacija prisustvovao je i specijalni savetnik predsednika SAD za pregovore Beograda i Prištine Ričard Grenel, a tema su bili infrastrukturni i drugi projekti koje bi mogao da finansira ovaj američki fond.\n– Za nas je ovo važan dan. Svoje trgovinske odnose sa SAD smo rešili 1881. i od tada nismo imali ovako važnih sporazuma sa SAD, a prošlo je 140 godina – kazao je Vučić, kao i da smo odškrinuli vrata američkog prijateljstva, na čemu je posebno zahvalan američkom predsedniku.\nPredsednik Srbije je ocenio da otvaranje kancelarije DFC u Beogradu (koja će odavde pokrivati ceo region) ima ogroman značaj za našu zemlju i region.\n– Tamo gde dođu Amerikanci i njihova razvojna agencija, tu ima budućnosti – kazao je Vučić nakon sastanka, i dodao da će se praviti bolji administrativni prelazi, putevi koji će nas spojiti sa Albanijom, Dračom i drugim zemljama u regionu.\n– Nastavićemo svoje razgovore sa Albancima pod briselskim okriljem. Nećemo bežati, već sa radošću čekati nove razgovore sa američkim partnerima. Za nas je ovo ugaoni kamen za razvoj celog regiona. To je otvaranje i pravljenje jedinstvenog tržišta, bolje ekonomije – rekao je Vučić.\nPredsednik Srbije je kazao i da se Amerika i Srbija razlikuju u mnogo čemu, navodeći da „američki prijatelji govore o dve zemlje (Srbiji i Kosovu), a mi ne, ali smo spremni da razgovaramo o ekonomskom napretku, kako brže i bolje da radimo“.\n– To što se mi hvatamo za gušu, metaforično govoreći, o određenim pitanjima, radićemo to i dalje, ali ćemo da čuvamo prijateljstvo između Srbije i Amerike, da ulažemo u prijateljstvo između nas, da čuvamo mir i stabilnost u regionu – naveo je.\nGrenel je u obraćanju medijima poručio da će SAD ispuniti obećanja data predsedniku Srbije i srpskom narodu.\n– Držite nas za reč, mnogo obećanja je dato narodu Srbije u prethodnom periodu. Držite nas za reč ne samo za Vašingtonski sporazum već i za prethodna tri, koji se tiču uspostavljanja avio-linije i železničke linije i izgradnje auto-puta – naveo je Grenel i dodao da je Tramp rešen da dođe u Srbiju.\n– Predsednik je ozbiljan u vezi s tim, posvećen je tome i rešen je da dođe. I on i Ivanka Tramp su izrazili želju da dođu u Beograd i ja jedva čekam – kazao je Grenel, kao i da još uvek nemaju datume (posete).\nFOTO: EPA/ MICHAEL REYNOLDS, EPA / TANNEN MAURY\nGovoreći o ekonomskom sporazumu Beograda i Prištine, on je poručio da je potrebno da prođe godinu dana kako bi građani Srbije i Kosova osetili boljitak.\n– Držite nas za reč i očekujte od nas da ostvarimo otvaranje radnih mesta, a politički deo će da sačeka dok se u privredi ne pokaže boljitak – poručio je Trampov savetnik, kao i da se ne traži od Srbije da se uvek slaže sa SAD.\nPrema rečima Adama Bolera, izvršnog direktora DFC, dolazak predstavnika šest američkih vladinih agencija znak je snažnih odnosa Srbije i SAD. DFC je, dodao je, odvojio milione dolara za projekte koji se sada procenjuju, navodeći da je tehnički tim već imao desetine sastanaka s privatnim sektorom i predstavnicima firmi.\nBoler kaže da ne treba izgubiti iz vida da je nastupila nova era u odnosima Srbije i SAD i da su to doneli Vučić i Tramp, kao i Grenel.\nNa čelu kancelarije DFC u Beogradu biće Amerikanac srpskog porekla Džon Jovanović, a kako je naveo, njegov zadatak biće da rade u najboljem ekonomskom interesu regiona.\n– Ja sam ponosni Amerikanac srpskog porekla i nisam verovao da ću napustiti svoju karijeru u finansijama, ali smatram da je ova prilika jedinstvena za mene i, što je još važnije, jedinstvena za region – poručio je Jovanović\nPrethodni tekstALARMANTNO: Dr. Kisić Više od 23000 ljudi pod nadzorom!\nSledeći tekstCRNA GORA IMA NOVU VLAST: Evo ko je mandatar